1. (c. sg. A; Urt I 95, Lar, VocCB , Dv, H), garratztasun, garratstasun (SP, sin trad.), garraxtasun (H).\nSeveridad, rigor (sobre todo en textos septentrionales); amargura, acritud, aspereza. "Desabrimiento, aspereza" , "austeridad", "aspereza", "acerbidad" Lar y Añ. "Acrimonía, aspereza y severidad en el reprehender" Lar. "Dureza, firmeza" VocCB. "Garraztarzun handirekin eskerrak galthatzen zitit, je demande avec grand rigueur qu'on me rendre grâce (AR)" H. Tr. Documentado en todos los dialectos desde el s. XVII. Garraztasun es la forma más extentida. Emplean garratztasun los autores labortanos del s. XVII, Larreguy, Maister (garratztarzün ), Astarloa (II 103), Añibarro (LoraS 125), y Jauretche (estos dos últimos junto a garraztasun ). Hay además garratstasun en Mihura y Pouvreau (en éste junto con garratztasun ) y garratstazun en Arambillaga (III 12, 4). En DFrec hay 4 ejs.\nSentituren du iustuak ere garratztasuna, / bekhatuen satisfatu ez baldin badu pena. EZ Man I 81. Heriotzearen garratztasunik, borthiztasunik [...] eztakidan kontra. Harb 90. Amorioak manamenduei bere garratztasuna eztitzen [baiteraue] . Ax 487 (V 314). San Bernardo [...] zen hersia eta garratztasunez bethea haren gobernuaren azpian iarten zirenen aldera. SP Phil 183. Garratztarzün handi bateki eskerrak galthatzen zitit. Mst III 9, 2 (Ip xehetarzün). Garraztasun handienarekin punitu. Brtc 221 (v. tbn. en contexto similar Lg I 260 garratztasun y Mih 22 garratstasun). Elizatik atelekatzen zituala garraztasun andiarekin. AA I 528. [Jainkoak] bekhatore gogortuen kontra erakhusten duen garraztasuna. Dh 258. Justizia dibinoaren garratztasuna. Jaur 396 (152 garraztasuna). Hotzen garraztarzünez ez axolik izateko. "Les rigueurs du froid" . Arch Gram 93. Gaztiguaren garraztasunetik ezagutzen bada zeinen handia zen gaizkia. Dv LEd 127. Gosetea heldua da bere azken garraztasuneraino. Prop 1876-77, 110. Pentsamentu gaiztoak, geiegi ta naikoa garraztasun emoten dabie. Ag Kr 121. [Aizkide onak]gozatzen dausku gustiz oparo / bizitza-garrastasuna. GMant Goi 81. Oñazeak beren garraztasun guzian yasan. Ir YKBiz 500n. Maitasunak ez al ditu ba garratztasun oiek gozatuko? ABar Goi 27. Auzi andi oni beronen garraztasuna kendu. Eguzk GizAuz 76. Gaiztoaren eta okerraren garraztasuna. "Amaritudinem malitiae atque nequitiae" . Or Aitork 398. Bizitzaren laburrak [...] uzten digun [...] garraztasuna. Vill Jaink 117. Erkiagaren Lekeitio, gertaleku atsegina izanik, sugerik gabeko paradisua da garraztasunik sumatzeko. MEIG II 101.\nv. tbn. Ch IV 7, 2. CrIc 47. JesBih 449. IArt Itzald II 38. Enb 98. Alz Ram 128. Arti MaldanB 218.\n(Pl.).Prácticas de austeridad, penitencias, mortificaciones; penalidades. "Sévérité, âpreté. Zer dire zure penitentziak? Ez ditutzu oraino jasan mortuko sainduen bizitzeko garraztasunak! [...] les austérités de la vie des saints" Dv.\nNeurria ez idukiz baruretan, disziplinetan, ziliziotan [...] eta garratstasunetan. SP Phil 318 (He 319 eta bertze austeritatetan). Garratztarzünen batenere lotsarik etzünükiala. Mst I 21, 5. Zenbait egun [...] baruretan, garraztasunetan iragatea. Dh 209 (v. tbn. 172). [Yesusek] guztizko garraztasun ta lotsakizun andiak ikusi bear izan zituzan. Añ EL2 217s. Egun osoak jan ez edan gabe, gorphutza odoleraino azotatuz [...]. Hoinbertze garraztasunek ethendu ziotzaten indarrak. Laph 41.\nv. tbn. Zby RIEV 1908, 415.\nAspereza (ref. a un sonido).\nErrea bere garraztasunagatik zakur letra esan oi da. Cb EBO 22.\n2. Acidez; amargor. "Garraztasun, qualité de ce qui est brûlant, âcre, etc. au goût" H. "Garraxtasun, aigreur, acidité" Ib.\nBeazunaren garraztasun miña. Lard 459. Edan eziñda garraztasunok. AB AmaE 36. [Sagardoaren patsari] karea nastuaz, garraztasuna kendu egin bear zaio. EEs 1916, 269. Lurreko eztiak berez darama garraztasunaren azia. Ag Serm 378. [Estebeteen] loditasuna, koipetasuna, garraztasuna eta garbitasuna igartzea. "Acidez" . EAEg 28-12-1936, 667. Barruko asetasunak edo garraztasunak esnatu eban Pernando. SM Zirik 19.\nv. tbn. Erkiag BatB 196. [Lur gaziaren] garraztasunak. Ibiñ Virgil 87.\n1. (c. sg. A; Urt I 95, Lar, VocCB , Dv,...\n(Pl.).Prácticas de austeridad, penitenc...\nAspereza (ref. a un sonido). Errea bere ...\n2. Acidez; amargor. "Garraztasun, qualit...\n<< 2 gargaila 0 / 0


Orgaz dorrea - Wikipedia, entziklopedia askea.\neraikitako euskal ondare nabaria Lantaronen\nOrgaz dorrea Lantaróngo Fontecha herrian (Araba) dagoen dorretxea da. 2002ko uztailaren 2an, Eusko Jaurlaritzak kultura ondasun izendatu zuen, monumentu sailkapenarekin.\nFontetxa eta Lantaron\nOrgaz Dorrea, Fontechako hiribilduan dago. Fontecha Arabako Lurralde Historikoaren mendebaldean dago eta Lantarongo udalerrikoa da.\nDorrea herriaren hegoaldean dago Miranda Ebroko bidea hirira sartzen den inguruan, hiriaren erdiko gunetik oso hurbil.\nKondestable dorrearen antzera, toki ezin aproposagoan kokatuta dago, Akitaniatik Astorgara doan erromatar galtzadatik hurbil, eta baita honako hauetatik ere: Deobriga mansioa, Cabriana, Komunioi eta Leciñana del Camino gune erromanizatuak eta aztarna eta toponimo latinoak dituzten beste paraje batzuk.\nEraikinaren lehen erabilera militarra izan zen eta gerorantz etxebizitza bihurtu zen.\nDorreak eta jauregiak osatzen duten multzoa XV. mendearen azken aldean edo XVI.aren hasieran eraikitakoa izango zen, hori pentsatzeko bidea ematen baitute, duen galeriak, portadako elementuek eta duen Mendozatarren eta Guzmandarren heraldikak.\nDuen harlandua bikaina da eta horri esker kontserbatu da gaur arte. Gaztelako dorreen eragin nabarmena erakusten du, Gaubean Gaztelak izan zuen eraginaren ondorio eta baita Hurtado de Mendozatarren gainontzeko jauntzen eraginez ere, Gaztelan jabetza handiak izan baitzituzten.\nBi bolumen nabarmentzen dira: dorrea, erabat exentu dagoena, eta jauregia ia-ia dorrearen hegal bati erantsita dagoena. Multzoak harresia izan zuen, jauregiarekin berarekin bat egiten zuena, baina XX. mendearen hasieran eraitsi egin zuten eta bakarrik iparraldeko zati bat mantendu da zutik.\nMultzoa aldats behera dagoen gune batean kokatuta dago, dorrea gunerik garaienean dago eta jauregia aldatsak beherantz egiten duen gunean. Kokapen hori dela-eta, ondasunaren altxaera garaiagoa da.\nDorreoia jatorrizko multzoaren erdian kokatua dago eta gainontzeko eraikinen gainetik gailentzen da. Oin errektangeluarra dauka 17,20 x 13,45 metrokoa, altuera 25 metrotik gorakoa eta hormak 2 metroko lodierakoak.\nBehe solairu oso garaia zuen eta tarteko altuera bi, eta horiez gain, almenen parean beste altuera bat izango zuen.\nHormaren goi-buruan kurbadura hirukoitzeko modiloiez eutsitako hegalkia du. Modiloiak ordenan eta izkinak ondo moldatuz jarrita daude. Horren ondorioz ateratzen den perfila almena itxurakoa da.\nFatxadak Kondestable dorrearen antzerako itxura dute: erdi inguruan kokatutako leiho bizkiak hegaletan gezileihoak dituztelarik, bai alboetako hegaletan bai azpiko aldean. Leihoak barruko aldera irekitzen dira eta bankuak dituzte albo banatan.\nArabako dorreen ezaugarri dira arku lobulatuz errematatutako gezileihoak eta baita puntu erdiko arkuz errematatutakoak. Arku lobulatuzko bi daude ekialdeko fatxadan eta bat hegoaldekoan. Ekialdeko fatxadaren behe solairuan puntu erdiko arkuzko bi daude.\nDorrearen fatxada nagusiak jauregiaren aldera ematen zuen, mendebaldera, tartean patio txiki bat zelarik. Fatxada nagusian zegoen sarbide zen atea. Arku zorroztu handi samar bat zuen, eta lehen solairuaren parean zegoenez gero, arku baten bitartez egindako eskailera bat behar zen bertara iristeko. Sarrera defendatzen bi gezileiho daude laprandura handia dutenak. Beheren dagoen gunean ere bazen sarrerako atea ondo landua, bere arku eta gezileihoekin.\nDorrearen barruan ez dago ezer baina egurrezko bermapuntuen arabera eta Anuncibay jaunak (eraikinean azken bizi izan zenak) Micaela Portilla andreari esandakoarengatik, badirudi dorreak beheko solairuan erdiko euskarria zuela. Euskarri horretan egurrezko zutabe bat oinarritzen zen eta horrek habe nagusi bati eusten zion alde batetik bestera jarrita zegoena eta albo bietako hormetan bukatzen zena. Ikusten diren bi forjatuek habeen eta gapirioen ordena 90.º biratuta dituzte.\nOin errektangeluarra du. Fatxada luzeek eta nagusiak 27,30 metro dituzte eta fatxada laburrak 13,50 metro. Atze aldeko fatxadaren eta dorrearen artean patio estu bat dago.\nJauregia aldatsean kokaturik dagoenez gero, bertara sartzeko solairua dorrearen behe solairua baino solairu bat baxuagoa da. Sarrera horretan atari zabal bat zegoen, zalditegiak eta gela akzesorioak.\nPortada arraba baten barruan kokatutako arku konopial batek apaintzen du; arkuari zutabe gotiko erdiek eusten diote eta horiek basamentu garaietan jarrita daude eta pinakuluz errematatuak. Arkuaren gainean armarri bi daude, Hurtado de Mendozatarrena eta Guzmandarrena.\nJauregiaren fatxada nagusiak bederatzi gezileiho-leiho zabal ditu guztira, eta zabaltasun horrek XV. mendearen azken aldea edo XVI. mendearen hasiera aldekoak direla erakusten du. Baditu erdi aroko beste leiho batzuk ere, harrez gero aldatu eta bao errektangeluar bihurtu izan direnak. Aipatu beharrekoak dira bi leiho zatituak, harri bakar bat landuz egindakoak eta arku lobulatu irekia dutenak eta hiru armarri landu. Bada beste bao bat ere arku bikoitza duena goiko solairuan, eta beherengo solairuan kanoi-zulo bat dago su-armetarakoa eta beraz, garaiari erreparatuz gero, besteak baino berandukoagoa dena.\nJauregiaren iparraldeko fatxadak bao handi bat du, puntu erdiko arkuduna, egun estalita dagoena eta "Castillos de España" (1943) izeneko liburuan dagoen grabatu baten arabera zortzi metroko altuerako atea izan zena. Izan daiteke hori izatea inguruan zen ur-hobiaren gainetik pasatzeko zubi altxagarria beheratzen zen atea.\nFatxada honek leiho bikia du, sarrerako arkuaren gainean kokatuta baina pixka bat alde batera jarrita daudena eta kanoi-zulo bat. Fatxada nagusiaren antzera honek ere baoak ditu antzina kadalso bati eusteko erabiliko zirenak.\nFatxada horretan bertan sarrerako ate bat dago, jira guztian gezi-leiho hirukoitzezko ilara bat duena. Gune hau eta ekialdeko altxaerarako buelta dira azken aldian obra gehien pairatu dutenak, hala nola, bigarren solairua eta estalkia. Badirudi altueran izan duen igoera XX. mendekoa dela.\nHegoaldeko fatxadan bakarrik jauregiaren fatxada-zatia dago zutik, eta ez du eraikinak baino interes gehiagorik. Beste fatxaden antzera gezileihoz eta leiho bikoitzez defendatua dago.\nJauregiaren hegoaldeko altxaerak, dorrearen eta bere artean zegoen patiora ematen zuenak, arkeriazko galeria bat eduki behar izan zuen baina apenas ezer kontserbatu den.\nEz da askorik geratzen, baina, fatxada nagusian antzeman daiteke zatiren bat.\nEz dago ezer, bakarrik, aipatutako habeei eta gapirioei eusteko modiloiak.\nMultimedia: Torre-Palacio del Conde de Orgaz, Fontecha\nAzken aldaketa 26 martxoa 2021(e)an, 12:06(e)tan\nOrriaren azken aldaketa: 26 martxoa 2021, 12:06.


Osalanek arrazoia eman die suteetarako taldeetako langileei eta haien lanpostuen arriskuen ebaluazioa egin behar dela esan du | LAB SINDIKATUA\nLan Osasuna Idazkaritza Osalan Osalanek arrazoia eman die suteetarako taldeetako langileei eta haien lanpostuen arriskuen ebaluazioa...\nOsalanek arrazoia eman die suteetarako taldeetako langileei eta haien lanpostuen arriskuen ebaluazioa egin behar dela esan du\nIazko apirilean, LAB, ELA, UGT eta CCOO sindikatuek salaketa bat aurkeztu genuen OSALANen, Bizkaiko Foru Aldundiak uko egin ziolako Suteen Prebentzio eta Itzalketarako Planaren barruan eginkizunak dituzten lanpostuen arriskuen ebaluazioa egiteari.\nOSALANek txosten bat egin du eta Suteen Prebentzio eta Itzalketarako Planean sartuta daudenen esku-hartzeak Laneko Arriskuen Prebentzioari buruzko Legearen aplikazio eremuaren barruan daudela eta, beraz, tartean sartutako lanpostuen arriskuen ebaluazioa nahitaez egin behar dela berretsi du. Horretarako, dauden arriskuak identifikatu, eta behar diren prebentzio neurriak hartu beharko dira, langileen parte hartzearekin.\nIaz, hainbat mobilizazio egin zituen talde horrek, lanean bizi dituzten arrisku egoerak salatzeko: ez daukate komunikaziorako baliabide egokirik –arazoak dituzte ezarrita dagoen TETRA komunikazio sistemarekin eta sakelako telefono pertsonala erabili behar dute lanean–; langile falta; 17 orduko lanaldiak, txandatu gabe, etab.\nAldundiari eskatzen diogu langileak arriskuan jartzen ez jarraitzeko eta OSALANek bere txostenean eskatutakoa berehala betetzeko: arriskuak definitzea, ebaluatzea eta behar diren prebentzio neurriak hartzea, baso-suteen aurkako lanarekin zerikusia duten eginbeharrak betetzen dituzten langileen osasunean edozein kalte eragitea ekiditeko.\nLan istripuen eta lan gaixotasunen odolusteak ez duela etenik salatu dugu Nafarroako Gobernuaren eta Jaurlaritzaren aurrean\nLan istripuen inguruko estatistika ofizialek errealitatearen alderdi bakarra erakusten dute\nLangileak Barakaldoko Bide Onera plazako obretan bizi arriskuan lan egiten ari direla salatu dugu\nErakundeen, patronalaren eta CCOOren eta UGTren lehentasuna prebentzioari esleituko omen zaion dirua beraien artean banatzea da\nEAEko Hezkuntza Saila ez da gai bere prebentzio zerbitzuak OSALANi aurkeztu dion auditoritza justifikatzeko


Cantarrana eskolak familiei: | CANTARRANA ESKOLA\nCantarrana eskolak familiei:\nmarzo 25, 2020 Uncategorizedadmin\nDuela gutxi jakin dugu ikasgelen itxiera beste abisu bat eman arte luzatzen dela; beraz, Cantarrana Ikastetxe Publikoan lan egiten dugun guztiok lasaitasun eta esker oneko mezua helarazi nahi dizuegu.\nJakitun gara egoera honek ezinegona eta kezka ekarri duela gure etxeetara esparru askotan eta maila desberdinetan. Gure familien eta lagunen osasunarekiko kezkari, zenbait kasutan lan- eta ekonomia-ziurgabetasunari eta lana eta familia uztartzeak dakartzan zailtasunei, zuen seme-alaben eskola-lanen arreta ere gehitu behar zaie.\nEzer baino lehen, eskerrak eta esker ona adierazi nahi dizkizuegu, eskola-etapa berri eta ezezagun hau nola onartzen eta aurrera eramaten ari zareten ikusita. Egun gutxitan jaso dituzue deiak, e-mailak, liburuak, fitxak, koadernotxoak … Informazio mordoa, zuen seme-alaben eskola-jarduerak ahalik eta biderik onenetik jarrai dezan.\nUlertu behar duzue gure lana eta erantzukizuna dela ikasleei helaraztea, eskura ditugun bideetatik, eskola-jarduera ahalik eta normalizatuena izaten jarraitzeko behar den materiala, bizi dugun egoera zaila kontuan hartuta. Horretarako, geure onena ematen ari gara, egoera berria baita irakasleentzat ere. Lan latza da, pozez egiten duguna, eta gure familien ondoan konfinatzeak ahalbidetzen digun irribarre onenarekin.\nFamiliek funtsezko eginkizuna betetzen duzue prozesu horretan, ez hainbeste eskola-eremuan, baizik eta emozionalean. Zuek bezalako inor ez egoera kalibratzeko eta horren arabera erabakitzeko. Zuek bezalako inor ez etxean lasaitasuna eta sen ona eskaintzeko eta erakusteko. Bizitzea tokatzen ari zaiguna bezalako isolamendu egoera batean, inguratzen gaituenekiko hurbiltasuna funtsezkoa da.\nEskolako lanak egiten laguntzera animatzen zaituztegu, baina estutasunik gabe, antsietaterik gabe, presarik gabe. Badakigu familia-egoera ugari gertatzen ari direla, eta, batzuetan, lehentasuna eman beharko diezuela beste lan batzuk egiteari. Etengabe izango gaituzue ondoan, elkarlanean, proposatzen, aholkatzen, laguntzen. Laguntza eska dezakezue behar duzuen guztietan, badakizue zein diren horretarako bideak. Ez dizuegu inoiz eskatuko gure funtzioa ordezteko, eta guk ere ez dugu zuena ordezkatuko, osatu egin behar dugu. Malgutasunak familiak eta irakasleak ezaugarrituko dituen zerbait izan behar du egunotan.\nEz dugu agur esan nahi gure esker ona berretsi gabe zuen ulermenagatik eta lankidetzagatik. Behar duzuenerako gaituzuela behin eta berriz esan gabe ere ez dugu agur esango. Cantarrana familia handia da, eta oraingo honetan inoiz baino batuago egongo da. Berandu baino lehen, aurrez aurre egoteko aukera izango dugu; izan ere, haurrek jendarteratutako esaldiak dioen bezala, DENA ONDO ATERAKO DA!\n← Eskolen aldi baterako etetearen luzapena – Prórroga de la suspensión temporal de las clases\tDe Cantarrana a las familias: →


Berdintasun arloa — Amorebieta-Etxanoko Udala\nAzken urte hauetan emakumeen eta gizonen berdintasun eraginkorrerantz egindako bidean asko aurreratu da, nahiz eta bide asko gelditu gauzatzeke. Amorebieta-Etxanoko udalerria behar horretaz jakitun izanik, berehalako helburu bezala planteatzen du emakumeen egoeran egitura-aldaketa lortzeko lan egitea. Baloreen, jarreren eta pentsamoldeen aldaketa lortzeko eta, bide batez, oinarri modura erabiltzen diren gizarte-egitura desberdinak aldatzeko, udalerriko II. Berdintasun Plan honek norabide horretan urrats garrantzitsua izatea espero du. Gure helburua berdintasuna azkenean eguneroko errealitate ikusgaia izatea da, ez bakarrik legeei erreparatuz.\nII. Berdintasun Planak lau urteko indarraldia izango du eta, ondorioz, 2016-2019 denboraldian zehar zabalduko da. Urteko jarduera-planen bitartez antolatu eta garatuko da. Honako ezaugarriak izango ditu:\nBerdintasun Saila arduratuko da aipatutako plana koordinatu eta bultzatzeaz.\nEbalua daitekeen plana da, neurketa-adierazleak baititu eta, horiei esker, helburu bakoitza etengabe ebalua baitaiteke.\nAurrez ikusitako epean eta baliabide eskuragarriekin udal-arloka eta erakundeka garatzeko helburu eta jarduera bideragarriak ditu.\nUdalerriari eragiten dion tresna da eta haren bidez konpromiso politikoa nahiz teknikoa hartzen dira, baita herritarrei bideratutakoa ere.\nEmakume eta Gizonen berdintasunerako II. Plana (testu osoa)\nDokumentua: I PLANA\nAmorebieta-Etxanoko pertsona guztiei, gai honi dagokionez proposamenen edo kezkaren bat baldin badute.\nUdal- langileei eta udalaren zerbitzuei.\nUdalerriko erakunde publiko eta pribatuei, hiritarrentzako zerbitzugintzan badihardute eta emakumeen eta gizonen arteko berdintasunaren alde lan egitea interesatzen bazaie:\nGizarte, Kultura eta Kirol Elkarteei eta Erakundeei.\nHezkuntza Zentroei eta Osasun Zentroei.\nEmakumeen eta Gizonen arteko Berdintasunerako Udal Zerbitzua Gizarte Ongizate Sailaren barruan dago, eta hauxe du helbide:\nEmakunde (Emakumearen Euskal Erakundea)\nEmakumeen Estatuko Institutua (Instituto de la Mujer Estatal)


UPV/EHUko ikasleek hezkuntza arloko 12 aplikazio mugikor aurkeztu dituzte - SPRI\nSPRI / Euskadinnova / Enpresa digitala / UPV/EHUko ikasleek hezkuntza arloko 12 aplikazio mugikor aurkeztu dituzte\nUPV/EHUko ikasleek hezkuntza arloko 12 aplikazio mugikor aurkeztu dituzte\n15 abendua, 2015\nUPV-EHUko Ingeniaritzako Goi-mailako Eskola Teknikoaren ataria.\nBilboko Ingeniaritzako Goi-mailako Eskola Teknikoko eta Irakasleen Unibertsitate Eskolako ikasleek proiektu bat egin dute elkarrekin, hezkuntza arloko aplikazio mugikorrak garatzeko. Emaitzak abenduaren 11n aurkeztu ziren UPV-EHUk antolatutako Hezkuntzarako I. App Azokan.\nIkasgai hauen bidez gauzatu dute proiektua: Teknologia Telematiko Aurreratuak, Telekomunikazioko Ingeniaritzako Masterraren barruan, eta Hizkuntzak eta Berrikuntza eskolan, Lehen Hezkuntzako graduaren barruan. Taldeek -bi ikasgai horietako ikasleez osatu direnek- diseinatu dituzte aplikazio mugikorrak, eta horretarako, praktikan jarri dituzte beren ezagutza teknologikoak eta pedagogikoak.\nAzoka UPV-EHUko Irakasleen Unibertsitate Eskolan (Leioa) izan zen, eta bertan aurkeztu ziren elkarlan honen emaitzak. Hantxe aurkeztu ziren ikasleek garatutako 12 aplikazioak, horien artean daudelarik SiConSignos proiektua, gorren arteko komunikazioa errazten duena, GuztiokEuskarApp, euskal hiztunak ez diren familiak euskaraz komunikatu daitezen beren seme-alabekin, ABU APP, euskara pertsona nagusiengana hurbiltzeko aplikazioa, eta TravelAthlete, kirolarientzat beraizik diseinatua.\nImatek enpresak IoT gailuak garatzen ditu hiri adimendunetarako eta 4.0 Industriarako\nSeguruagoa den eta mantentze-kostu gutxiagodun tren-garraioa\nBlockchain teknologiaren aplikazioak, Bilbon aztergai...\nEuskal enpresek 2,7 M dituzte beren kudeaketa dibertsifikatu eta hobetzeko...\n'Zayer enpresaren “Horus” plataforma makina-erreminta sektoreko mantenimendu...\nSilam: eusko labela duen silikona...


Latindar Kopa - Wikipedia, entziklopedia askea.\nEspainia eta Portugalgo\n4 (ligetako txapeldunak)\nLatindar Kopa (frantsesez Coupe Latine; italieraz Coppa Latina; portugesez Taça Latina edo Copa Latina; gazteleraz Copa Latina) 1949an sortu eta 1957an deasgertu zen futbol txapelketa izan zen, Frantzia, Italia, Espainia eta Portugalgo liga txapelketatako txapeldunek beren artean jokatzen zutena.\nEuropa Erdialdeko herriadetako taldeek 1927tik aurrera jokatzen zuten Mitropa Koparen ondoren Latindar Kopa Europako txapelketarik garrantzitsuena kontsideratua izan zen, harik eta UEFA Europa osorako txapelketak antolatzen hasi zen arte. FC Barcelona, AC Milan eta Real Madrid taldeek bina garaipen lortu zituzten. Bilboko Athletic Kluba finalista izan zen 1956an.\n1949 Madril FC Barcelona 2-1 Sporting C. Portugal FC Torino 5-3 Stade de Reims\n1950 Lisboa SL Benfica 3-3, 2-1 (luz) Girondins de Bordeaux Atlético de Madrid 2-1 SS Lazio\n1951 Milan AC Milan 5-0 Lille OSC Atlético de Madrid 3-1 Sporting C. Portugal\n1952 Paris FC Barcelona 1-0 OGC Nice Juventus FC 3-2 Sporting C. Portugal\n1953 Lisboa Stade de Reims 3-0 AC Milan Sporting C. Portugal 4-1 Valencia CF\n1955 Paris Real Madrid 2-0 Stade de Reims AC Milan 3-1 CF Os Belenenses\n1956 Milan AC Milan 2-1 Athletic Club SL Benfica 2-1 OGC Nice\n1957 Madril Real Madrid 1-0 SL Benfica AC Milan 4-3 AS Saint-Étienne\nAC Milan 2 1 1951, 1956\nFC Barcelona 2 0 1949, 1952\nReal Madrid 2 0 1955, 1957\nSL Benfica 1 1 1950\nStade de Reims 1 1 1953\nSporting C. Portugal 0 1\nLille OSC 0 1\nOGC Nice 0 1\nFederazioka[aldatu | aldatu iturburu kodea]\nEspainia 4 1 FC Barcelona (2), Real Madrid (2)\nItalia 2 1 AC Milan (2)\nFrantzia 1 4 Stade de Reims (1)\nPortugal 1 2 SL Benfica (1)\nOrriaren azken aldaketa: 31 uztaila 2020, 08:52.


parte hartze | Kulturagara\nElkarlan prozesuen arrakasta hainbat faktoreren baitan dago\nAsteazkena, 2014ko maiatzaren 7a\nKultura munduan ohikoa da elkarlan nahiz parte hartze prozesuak martxan jartzea, baina ez dute beti funtzionatzen. Prozesuaren arrakasta baldintzen, pertsonen eta bitartekoen araberakoa izan ohi da.\nElkarlanerako prozesu bat abian jartzerakoan komeni da honako hauek zaintzea:


Bernina Bernette 12: купить в России. Цена Bernina Bernette 12 – Sravni.com\nBernina Bernette 12 цены в России\nКупить Bernina Bernette 12 в России\nМодели Bernina Bernina B 580 | Bernina Deco 340 | Bernina B 350 | Bernina Bernette Chicago 5 | Bernina Bernette Seville 3 | Bernina Chicago 7 | Bernina Bernette Moscow 8 | Bernina B 380 | Bernina Bernette Seville 4 | Bernina Bernette London 5 | Bernina B 750 QE | Bernina Bernette Moscow 5 | Bernina Bernette Milan 8 | Bernina 1300MDC | Bernina Bernette Milan 3 | Bernina Bernette London 7 | Bernina Bernette London 2 | Bernina Bernette Moscow 7 | Bernina Bernette Moscow 2 | Bernina Bernette Milan 5 | Bernina 880 | Bernina Bernette London 8 | Bernina Bernette London 3 | Bernina B 530 | Bernina B 330 | Bernina Bernette Milan 7 | Bernina Bernette Milan 2 | Bernina 770 QE | Bernina Sew Pink | Bernina B 550 QE | Bernina B 560 | Bernina 790 | Bernina Bernette Moscow 3 | Bernina B 780 | Bernina 880DL | Bernina Bernette 10 | Bernina 870D (700D) | Bernina 610D | Bernina 1150MDA | Bernina 2500DCET | Bernina 880 с вышивальным модулем | Bernina Bernette 66 | Bernina B 710 | Bernina Bernette 56 | Bernina 770 QE с вышивальным модулем | Bernina Bernette 55 | Bernina Bernette 25 | Bernina Bernette 82e | Bernina Activa 220 | Bernina 800DL | Bernina Aurora 1403 | Bernina Bernette 90e | Bernina Bernette 15 | Bernina Artista 640 | Bernina Activa 230 | Bernina 830 | Bernina Aurora 440 QE | Bernina Bernette 92e | Bernina Activa 240 | Bernina Aurora 450 | Bernina 790 с вышивальным модулем | Bernina Bernette 2055 | Bernina 700D | Bernina Aurora 1404 QE | Bernina Artista 730 | Bernina Bernette 20 | Bernina Aurora 1405\nШвейная машина Bernina Bernette 12 Швейная машина BERNINA Bernette 12 предлагает 21 строчку с максимальной шириной строчки в 5 мм и надежные основные функции по доступной цене. Она является наглядной ...и простой в обслуживании и идеальной для начинающих. По\nНайти характеристики и самую низкую цену на Bernina Bernette 12 – сравнить цены на Швейные машинки и оверлоки Bernina Bernette 12 в интернет-магазин. Заказать и купить Швейные машинки и оверлоки Бернина Bernette 12 с доставкой.


1. Josuek zelatariak Jerikora bialtzen ditu\nMoises il zanean, bere ordeko Josueri Jainkoak esan zion: Nere serbitzari Moises il da; zu prestatu zaite, Jordango ibaia igaro, eta zu eta zure jendea lur promestura joateko: nik neronek zuzaz kontu izango det: bizkortu zaite: nere serbitzari Moisesek utzi dizun legea, autsi gabe gorde ezazu, eta guzia ondo irtengo zatzu; ez bildurrik izan: nora-nai zoazela, Jainko zure Jauna zerekin izango dezu. Josuek, Jaunaren agindu au artuta, bereala Israeltarrai adierazo zien, Jordango ibaia iru egunen barruan igaro bear zutela, lur promestuan sartzeko, eta egun batzuetako janarekin prestatu zitezela. Gero zelatariak bialdu zituen, ibaiaz beste aldetik zegoan Jerikoko uria, zer eratan itsia zegoan, an bizi ziranak zer asmotan zeuden, eta zegokien beste guzia jakitera. Zelatari oiek al-zan isillena joan, eta Rahaben etxean sartu ziran: baña ango Erregeak bi oien berri bereala izan zuen, eta eske gizonak bialdu zituen; alperrik ordea. Rahab emakume galduaren izenekoa zan: ala ere, edo bere bizitza gaiztoa utzita zeukalako, edo Jainkoak ordu artan biotzean ukitu ziolako, Israeltarrai, beintzat, txit arrera ona egin zien. Ganbaran liño-pe batean ezkutatu zituen: eta oien billan zijoazen Erregearen mandatariak etxe guzian begiratuta, ezer topatu gabe itzuli ziranean, bi Israeltarrai leiotik soka batekin jatsierazo zien, zeren bere etxea uriaren ertzean zegoan, beragatik artarako txit era onean; eta beren tokira bialdu zituen, nai zituzten berri guziak emanda. Mesede bat bakarra eskatu zien: urian sartzen ziranean, artzaz, eta aren etxekoaz oroitu zitezela.\n2. Jordango ibaiaren igarotzea\nZelatari oiek Josuegana bigarren gauean itzuli ziran: zearo esan zioten, zer gertatu zitzaien, nola iges-egin zuten; nork lagundu zien; ongille oni zer itz eman zioten, gañerako beste berri guziakin. Atzenean esan zioten, jende guzia bildurrez arri-egiñik zegoala, eta aisa sartu eta jabetuko zirala. Josueek bereala, Israeltarrak bildu, eta esan zien, zelatariak zer albistakin etorri zitzaiozkan, eta guziak pozak artuta, biarmonean-goiz Jordango ibaiera-bidean jarri ziran. Arratsalde berean ibai-ondora eldu, eta emen irugarren eguneraño egon ziran. Orduan ibaia igarotzeari eman zioten, Jainkoak Josueri erakutsi zion eran. Ara nola. Apaizak Kutxa santa sorbaldaetan zeramaten. Urrena Tabernakuloaren zati edo puskakin Lebita edo Eliz-gizon beeragokoak zerraizkien. Gero legua laurden batez atzerago seieunda geiago milla gerra-gizon noiz-nai etsaiari erasotzeko prest zijoazen, eta oien artean lenengo edo buruan, Moisesek irabazitako lurra eman zien aietatik berrogei milla. Gerrarien ondoren elbarri, emakume, eta aurrak beren bizitza-gauza eta abereakin zijoazen. Jordango ibaia txit bizia, eta neurrietatik irtena zetorren, marsoko illa izanik, mendietako elurrak urtu ziralako. Apaizak ibaiean sartu, eta oñak busti zituzten bezain laster, garaiko urak aitz bat egiñik geratu, eta beekoak itsasoronz joan ziran, ibaiean bide zabal ederra uzten zutela. Apaizak Kutxa santarekin, eta Lebitak Tabernakuloarekin ibai-erdira ziranean, emen gelditu, eta egon ziran, alik eta soldadu-taldea eta beste jende guziak beren bizitza eta abereakin ibai guzia igaro arteraño. Guzitara iru milloi lagun baziran. Ibaia igaro zutenean Josuek agindu zuen, amabi Tribuetako gizon banak Apaizen oñetatik arri gogor bana artu, eta jendea zegoan aldera eraman zitzatela, eta Israeltar guziai esan zien, beren humeak edo ondorengoak galdetzen zutenean, arri aiek zertako ziran? erantzun zezatela, Jainkoak ibaiaren erdian bidea nola idiki zien adierazteko, ibaiaren erditik atera, eta an ipiñiak zirala. Berebat agindu zuen, beste amabi arri andi kanpotik eraman, eta Apaizen atseden-leku berean ipintzeko, leorteak urak txikituta, arri aiek ondorengoak zekuskitenean, gogoratu zitezen, ibaiaren erdian Jainkoak bidea Israeltarrai idikitzearekin egin izan zien mesede andia. Lan oiek eginda, Apaizak Kutxa santarekin jende guziaren aurrean jarri ziran, Tabernakulo-dunak eta amabi arriak zeramazkitenak ondoren zituztela: eta oiek leorrera orduko, geldi zeuden urak amildu, eta ibai guzia len-lenago bezala estali zuten. Joan ziran, Jerikora legua bat bide zegoan tokiraño, non gelditu eta estalpeak ipiñi zituzten, geroko egunetan an egoteko. Ibaitik ateratako amabi arriak Josuek emen ipiñierazo zituen, eta berriz ere esan zien, beren humeai zer erantzun bear zieten, zertako ziran galdetzen zutenean. Josuek nai zuen, Jainkoaren eskuetatik artutako mesede miraritsuak, beti gogoan iduki zitzaten.\n3. Zirkunzisioa, eta Pazkoaren berritzea\nIsraeltarrak beretzera zijoazen bazter aietako Erregeak, zer izu-ikarak artu zituen esatea, erraz ez da. Indar andiak zeuzkaten: baña zertako ziran Jainkoak alako mirariak egiñaz, aurrean jarri zitzaien auzo bildurgarri batentzat? Errege aien bildur au Josuek gogoan zeukala, bete nai izan zituen bi agindu edo eginkizun, aspaldian utzita zeudenak, Zirkunzisioa eta Pazkoa. Jainkoak Abrahami esan zionez, jaiota zortzigarren egunean, zirkunzisioa egin bear zan: baña dala sendatu artean geldi egon bear zalako, eta eremuan bizi izan ziran denboran, ordu jakiñik edo berenik etzutelako, dala beste bideren batez, etzan, beintzat, Ejiptotik irten ezkero, agindu au egin. Beragatik Josue eta Kaleb ez, beste guziak zirkunzidatu gabe zeuden; eta egon aldi onetan egin ziran; zeñaren bidez leku oni deitu zioten Galgala.\nBeste eginkizuna Pazkoa zan. Israeltarrak Ejiptoko katibutasunetik irten ziranean, lenengoa egin zan: geroztik etzan egin, Sinako mendi-ondoan zeudela, bein baizik. Oraingo gizonik geienak zer zan ere etziekiten. Pazkoa lenengo illaren amalaugarren egunean asten zan: eta nola Israeltarrak egun onek Jerikoko ondoan artu zituen, Josuek egin nai izan zuen, Jainkoak aginduta zeukan bezala. Jaunari arkumeak eskeñi zitzaiozkan, eta orranz gabeko ogiarekin jan zituzten. Galburu-metatxoa ere, legeak zion eran, eskeñi bazitzaion, eta zegozkion beste gauzak egin ziran; eta Pazko onek zazpi egunean iraun zuen.\n4. Manaren aitzea\nGauza arrigarri bat egun oietan gertatu zan. Israeltarrak galburuak Jaunari eskeñi, eta lur artako gariarekin egindako ogia, jaten asi ziran ezkero, etzetorkien, eremuan igaro zituzten berrogei urteetan, egunoro jatsi zitzaien mana janari gozo hura. Jainkoak onekin Israeltarrai adierazo bide zien, promestutako lurrean bein sartu ziran ezkero, etzutela zer uste izan, arteraño bezala zer jana zerutik bialduko zienik; ezpada berak lur artan billatu bearko zutela. Josue ere iritzi onetakoa izan zan, eta bere lanbideari ekiten, bereala asi zan.\n5. Jerikoren ondamena\nEraso bear zioten lenbiziko erria zan, andik ordu beteko bidera zegoan Jeriko, Kanaan guzian erri-itsirik sendoena, murru lodiz ingurutua, eta soldadu-talde andiak gordetzen zutena. Emen bizi ziranak kontuan zeuden, Israeltarrak lenbizian berai erasoko zizaietela etsirik. Josuek ere langai andi onetan ondo irteteko prestamenak artu zituen: baña ezertan ibilli baño lenago, nola zegoan, bere begiakin ikusi naiean, iñor-gabe bakar-bakarrik Jerikoko ondora joan zan, begiratzera, eta onetan zebillela, aurkez-aurke jarri zitzaion, gizona zalako bat, eskuan ezpata zuela. Josue batere bildurtu gabe ondoratu zitzaion, eta galdetu zion ea etsaia edo bereetakoa zan? eta erantzun zion, ez batzuena eta ez besteena zala, ezpada Jaunaren soldadi edo ejerzituko Lenena edo Prinzipea. Josuek au aditu zuenean, auzpeztu, eta Jainkoari agur andia egin zion. Aingeru Prinzipe onek agindu zion, oñustu zedilla, leku santuan arkitzen zalako. Erri hura bere gauza guziakin artzeko ustea eman zion: onetarako zer egin erakutsi, eta Aingeruak aldegin zuen. Josuek, bada, jende guziari aditzera eman zion, zer gertatu zitzaion, eta nola Aingeruak erakutsi zion, Jeriko beretzeko zer egin bear zuten. Biaramonean-goiz prestatu, eta egiteko onetan asi ziran. Ara nola. Armadun guziak aurretik jarri ziran: aien ondoren zazpi Apaiz tronpeta-soñua joaz: gero lau Apaizek Kutxa santa sorbaldan zeramaten: eta atzenean gañerako jende guzia zerraikien. Gisa onetan jarrita, lenengo egunean jira bat Jerikoko uri guziari eman zioten, tronpeta-soñua beste otsik egin gabe, guziak isillik, eta uria ingurututakoan, beren estalpeetan gelditu ziran. Sei egunean au bera egin zuten, egunoro jira bat bakarra emanaz; baña zazpigarrenean zazpi inguru eman zioten, aldian-aldian urreragotuaz, eta tronpeta-otsa ere goratuaz. Zazpigarrenean uria jotzeraño alderatu ziran; eta tronpeta-otsarekin batean, jende guziak deadar eta argamaxa izugarriari emanik, uria isten zuten orma eta murru guziak asi ziran erortzen, eta bereala ondatu ziran. Orduan Israeltarrak ezpata eta ganibitakin sartu, eta Errege eta mendekoak, ganadu eta abere guziak il zituzten, ezer ere bizidunik utzi gabe. Baña uri artako gauzarik artzea Josuek zorrotzkiro debekatu zien, eta zegoan guzia, uriarekin batean, bertan erre eta kiskaldu zan. Bakarrik urrea, zillarra, kobrea eta burnia gorde ziran Jaunaren ondasuntegirako. Uria ikustera joandako mandatariak gorde zituen emakume Rahabi eman zitzaion itza, Josuek gogoan zeukan, eta bi mandatari aiek bialdu ziozkan etxera, eta ongille au bere guraso, senide, aide eta ondasun guziakin atera, eta beste guziak bezala ondatzetik, gorde zuten. Gero Josuek uri doakabe au madarikatu zuen, esanaz; iñor berritzen asten bazan, seme zarrena il zekiola. Madarikazio eta birau au txit indar andikoa izan zan: bada, denbora gitxiren epean, onen aldamenean beste uri bat izen berekoa egin bazan ere, beraren oruan bosteunda geiago urtean etzan astera iñor benturatu: eta gero ere Hiel zeritzanak egin nai izan zuelako, il zitzaion bere seme zarrena lenengo, eta gero gañerakoak, alik eta guziak il zitzaiozkan arteraño, bere setarekin irten nai izan zalako.\n6. Akanen zigorrada\nJosue Jerikoz jabetu zanean, gizonak bialdu zituen, Hai zeritzan urreneko erria ezagutzera. Berria ekarri zioten, erri hura artzen gaitz etzala, eta jende armadun guzia gabe ere, menderatuko zala. Uste oso onetan iru milla gizon bakarrak bialdu zituen; baña bere gogoaren kontra guzia irten zitzaion. Haitarrak indar egiñik, Israeltarrai eraso, abarrakitu, eta Sabaringo ibarreraño atzera erazo zituzten, zenbat Israeltar bidean illik utzita. Uste gabeko gertaera onek Josueri biotza illundu zion. Kutxa santaren aurrean Israelko gizon andi eta zarrakin auzpez jarri zan, eta arratsalderaño onela egon ziran. Zer? Josuek Jainkoari esan zion: zer esango det, ene Jauna, Israel etsaiak igesi bialdu duela ikusita? kanaantar eta beste guziak jakingo dute; gure kontra batuko dira; ingurutuko gaituzte, eta gure izena betiko galduko digute. Eta zure yzen andiaz zer izango da? Itz oietan zegoala, Jainkoak erantzun zion, Israelek gaizki bat egin zuela; aien artean bezala norbait, Jaunaren esana autsi eta Jerikoko urian zerbait artuta, gorde zuena; eta gaizkille oni zegokion kastigua eman artean, etzala Israelekin izango.\nBiaramonean-goiz Josuek jende guzia bilduerazo zuen: Jainkoak ala erakusita, zotz egin zuten, nor zan jakiteko: Judako Tribuari erori zitzaion: gero Tribu onetako etxe bati: eta atzenean Akan zeritzanari. Josuek gizon au bereala artu zuen, eta esan zion; ene seme, ez niri ezer ukatu; esan zadazu, zer egin dezun. Orduan Akanek erantzun zion: Jaunaren kontra gaizki egin det: kapa gorri ederra, zenbat zillar diru, eta urre-zati bat ikusita, oien eresia etorri zitzadan; artu eta nere etzauntzan gordeta dauzkat. Akanen txaolara joan ziran, eta Akanek esandako gauza guziak an arkitu zituzten. Josuek ikusi zituenean, bereala Akan bera, bere hume, abere, ondasun, eta txaola bera, zeuzkan gauza guziakin arerazo zituen; Akoren larrañera eraman, eta Akan arrikatu zuten, eta atzenean bera eta bere gauza guziak erre eta kiskaldu zituzten.\n7. Hairen ondamena\nKastigu onekin Jainkoaren aserrea itzali zan, eta Josueri esan zion, etzedilla ikaratu; Haiko erria artuko zuela; eta ango Errege eta besteak eskura emango ziozkala, Jerikoko Errege eta urikoakin egiña, aiekin ere egin zezan. Josuek, bada, ogeita amar milla gizon bikañ erriaren alde batera gauaz bialdu zituen, agindurik, gordeta egon zitezela, ark siñalea eman arteraño, eta orduan errian sartu, eta guzia erre zezatela. Biaramonean gañerako armadun guziakin bera joan zan, beste aldetik erriari erasotzera. Haiko Erregeak ikusi zuenean, etsaia alderatzen, bere jendearekin bidera irten zitzaion, gogor egiteko asmoan. Josue orduan eremuronz itzuli zan, igesi zijoalako antzean, eta berak eta etsaiak erritik zerbait aldegin zutenean, jaso zuen eskuko brokela, zeña aurreko gauean gordeta zeuden ogeita amar milla gizon aiek ikusi zutenean, errian sartu ziran, eta su eman zioten. Josueren ondoren joandako Errege eta bere soldaduak erria sutan eta kea zeriola ikusi zutenean, itzuli nai izan ziran, sua itzali, eta erriko jendeari laguntzera: baña su-emalleak bidera irten zitzaiezten, eta oiek aurretik, eta Josuek bere jendearekin atzetik eraso zieten ain gogorkiro, non, guziak il ziran, bat bakarra ere bizirik gelditu gabe. Bereala Israeltarrak errian sartu, eta erriko guziak ere il zituzten. Gero ango gauzak beren artean, Jainkoak Josueri esan bezala, erdiratzeko arturik, erriari alde guzietatik su eman, eta osotoro auts egin zan. Modu onetan Israeltarrak beren izen on, eta onorearekin gelditu ziran, eta Akanek lotsa gorrian bizia galdu zuen, bere lapurretarekin Israeltarrai ainbeste kalte ekarri zieztelako.\n8. Gabaontarren gezurra\nKanaango Erregeak, beren auzo Jeriko eta Haiko Erregeen patu gaiztoa, eta Josueren egunoroko aurrerapen miragarriak ikusi zituztenean, elkarganatu ziran, eta beren indar guziak bildu zituzten, Israeltarrai arpegi emateko. Baña besteak onetan zebiltzala, Gabaontarrak etzuten aiekin bat-egin nai izan; ezagutzen zuten, alabañan, Israeltarren kontra gogor egiterik etzegoala; eta besteen kontu gabe, zetorkien zigorrada gogorrari aldegiñik, beren buruak bizirik gordetzeko modua egin zuten. Ara nola. Gabaongo uria txit sendoa, eta Haikoa baño ere indartsuagoa zan: beste iru erri andi ere mendean zeuzkan. Haitik Gabaonera bost legua bide baizik etzegoan, eta Israeltarrak lenbizi erasoko ziotena. Lau errietako biztanleak, bada, bildu ziran, eta Josueri mandatariak bialdu ziozkaten, pakean eta adiskide izan nai zirala, adieraztera: baña mandatari oiek kontu andia izan bear zuten, Josueri esateko, bazter urrutietakoak zirala, eta ez Kanaangoak, zeren baziekiten Josuek arteraño etzuela Kanaango lurrean iñor ere bizirik utzi, Rahab Jerikoko emakume hura bere etxekoakin baizik. Gezur au Josueri sinisterazotzeko, ogi erre-zar kaskartuak, ardo-zagi zulatu eta arabatuak, soñeko eta oñetako urratuak eraman zituzten. Gisa onetan Josueri aurkeztu zitzaiozkan, esanaz, Israeltarrakin pakean bizi nai zirala: aien mirari andiak entzunda, bazter urrutietatik zetozela. Josue lenengoan uzkur zegoan, aien esanera jartzeko: baña leiatu zitzaiozkan berriz eta berriz ere, eta esan zioten: etxetik irten giñanean ogi erre-berri bero-beroak artu giñituen, eta begira orain, zein gogorrak dauden; zagiak ere akatsik etzuten, eta arabatu bear izan ditugu: soñeko eta oñetakoak eginda berealakoak ziran, eta orain ara nola urratuak dauden. Josuek eta, onek bezala, beste agintariak ere, uzkurtasun geiagori gaizki iritzirik, Gabaontarren esan gezurrezkoak sinistu zituzten, eta Kanaanez kanpokoak ziralakoan, Josuek adiskide izateko itz ziñeztua edo juramentuaren azpikoa eman zien, eta Gabaontarrak etxera itzuli ziran.\nIru egunen barruan Gabaontarren gezurra eta saldukeria ezagutu zuten. Lanbide onek Josue eta gañerakoai naigabe andia eman zien, zeren bildur ziran, etorkizun gaiztoak ekarri zitzan. Israeltarrak beren gogoz Gabaongo, eta beste iru errietako jende guzia ilko zuten; baña Josuek eragotzi zien, esanaz, bein emandako itza gorde bear zala. Josue bera Gabaontarrai joan zitzaien, eta txit arrera ona egin zioten. Gezur ura arpegira eman zien; baña erantzun zioten, bildurrak eaulkierazo ziela: baziekitela, alabañan, bazter aien jabe egin, eta osotoro ondatuko zituztela, eta beren buruak gorde naiez, gezurra asmatu zutela: ala ere, bere eskuan jartzen zirala. Josuek bere itza gogoan zeukala, esan zien, etzituela ilko: ordea Israelko jendearen eta Jaunaren aldarearen serbitzoan bizi izan bearko zirala, bear zan egurra egiñaz, eta ura ekarriaz. Onekin Josuek Israeltarren erausiak, eta Gabaontarrak il-naiak isildu zituen.\n9. Eguzkiaren gelditzea\nGabaongo uria nola Jerusalendik urrean zegoan, emengo Errege Adonisedeki Gabaontarrak Josueren mendean jarriak min eman zion, eta erasotzeko asmoak artu zituen: ezagutzen zuen, alabañan, auzo batek egin zuena, besteak ere egin zezaketela, pakean utzi ezkero. Gabaon uri andientsu eta jende indartsua gordelari zuena zan, eta au artzearekin, Israeltarrai Jerusalenerako bidea zerbait katibutzen zien, eta denbora berean Gabaontarrak ere kastigatu nai zituen. Langai onetan nai bezala irteteko, auzoetako lau Erregeri mandatariak bialdu ziezten, eskatzen ziela, arren, beren soldadu-taldeakin lagundu zizaiotela, zeren lan au guzien onean izango zan. Lau Erregeak Jerusalengoarekin batu ziran, eta Gabaoneronz joanik, ingurutu eta itxi zuten. Gabaontarrak ain estu eta galtzeko bidean arkitu ziranean, Josueri Galgalara gaztigatu zioten nola zeuden, eta bost Errege aien indarrai ezin gogor egin zizaieketela, baldin ezbazien bere-bereala laguntzen. Josue, bere serbitzari berri oiei on-egiteagatik, prestatu zan laguntzeko, lenago Jainkoari baimena eskaturik. Gabaonera bere jendearekin gauaz joan zan; biaramoneko egun-sentian bost Erregeai itsumustuan eraso zien, eta Gabaonen ondoan asko gizon il zituen: gañerakoak erri itxi batzuetara igesi zijoazela, arritzar-jasa andi batek artu, eta lau orduko bidean kalte andiak egin ziezten. Ala ere bost Erregeak eramandako jendea ugaria izanik, Josueren ganibitak, eta zerutik jatxitako arri-abarrak ukitu gabeko asko bizirik gelditu, eta bazter guzietara zabaldu ziran. Josuek nai zituen guziak bein betiko ondatu, baña zeukan baño egun-argi geiago bear zuen, igesi zebiltzanak, gauaren babesean gorde gabe, atzitzeko. Estura larri onetan, Josueren sinismen andiari baizik iñori gogoak emango etziona, egin zuen: eguzkiari agindu zion, bere bidean gelditu zedilla, eta eguzkiak Josueren esana egin zuen. Josuek eguzkia ikusi zuenean bere esanera geldituta, osotoro arriturik, jarri zan mesede ez-aditu onegatik Jaunari eskerrak ematen. Onetan zegoala, eraman zioten berria, bost Erregeak Mazedako leize-zulo batean gordeta arkitu zituztela. Bereala agindu zuen, arriakin leizeko ataka ondo itxi zedilla, eta emen ipiñirik nork kontu-egin, gañerako guziak igeslarien ondoren joan ziran. Egun bat osoan eguzkia geldi egon zan; bitarte onetan Israeltarrak, banaka batzuek ez beste etsai guziak, atzitu eta il zituzten, eta beren lekuetara itzuli ziran, bat bakarrik ere bereetakorik ez il, eta odol-tantarik ere isuri gabe. Josuek bere lana egin zuenean, bada, eguzkiak bere ibilliari eman zion; eta alakorik berriz ez gero, eta ez lenago ikusi da. Gauean jendeari atsedena eman, eta biaramonean Josuek leize-zuloan gordeta zeuzkan bost Errege aiek ilerazo, eta ipiñi zituen bost agatan zinzilika, non egun guzian egon ziran, eta illunabarrean eratsirik, eraman zituzten ezkutatu nai izan ziran leize-zulora, eta emen arriz ondo itxita, ondorengo urteetan egon ziran.\nEgun onetan berean Mazedako uriari eraso eta arturik, Errege eta gañerako guziak il zituen. Beste erri sendo asko eta Erregeakin berebat geroko egunetan egin zuen; eta erasotako guziak garaiturik, itzuli zan Galgarara, non negu hura igaro zuen, egin ziezten ainbeste mesedeen truke, Jaunari eskerrak emanaz.\nKastigu gogor oiek Josuek egiten zituen, bazter aietakoak ezagueran sartuta, Jainko egiazkoagana jarri zitezen, edo izuturik, berena etzuten lekutik iges-egin zezaten, idolozale aiekin kutsutzeko, Israeltarrai biderik eman gabe. Jainkoak lur promestu hura garbiro gorde nai zuen; eta Josuek Jainkoaren gogoko berri baziekien; argatik etzuen iñor ere bizirik uzten.\n10. Josueren beste garaipenak\nKanaango Errege, Israeltarrai gogor egiteko elkar-artu zutenak, ikusirik Josueren garaipen miragarriak, eta amaika Errege beren lagunak illak, izutu zitezkean; baña etzuten etsitzen, eta beren indar guziz andi paregabekoetan ustea ipiñita, Josue beartu zuten, udaberrian gerrara irtetera. Josue prestatu zan, eta bereala jakiñik, etsaiak zein lekutan erasotzeko asmoa zuten, isill-isillik abiatu zan, itsumustuan bidera irteteko ustean. Etsaietara urreratu zanean, Jainkoak bizkortu zuen, esanaz, etzuela zer bildurrik izan: biaramonean guziak eskura emango ziozkala, nai zuena egiteko. Ala gertatu zan. Gitxiena alakorik uste zuten garaiean sartu zitzaien, eta Errege elkar-artuak osotoro ondatuta, gizakume guzia il, eta gurdi eta gañerako gerrako tresna guziak erre zituen; eta ondamen onen bitartez, Kanaango bazter geienen jabe bereala egin zan. Erraz ez da esatea, zenbat izan ziran etsai galduak, eta uri artuak. Zerbait ere ezagutzeko, asko da jakitea, sei urteren buruan ogeita bederatzi Errege eskuratu, eta il zituela.\nJosuek ikusirik, Kanaan geiena beretu zuela, eta pakea ematen zitzaiola, uste izan zuen, Israelko Tribuai, nori bere zatia, emateko ordua etorri zala, arteraño guziak batean bezala, geroztik bakoitzak berea zaindu, eta etsaiari arpegi eman zizaion. Asi ziran zotz egiten, eta Tribu batzuei beren zatiak emanik, gañerakoakikoa beste egun batean egiteko utzi zuten.\n11. Galgalatik Silora Kutxa santaren aldatzea\nLenago esan da, Kanaango lurrean sartuta, bereala Kutxa santarekin Tabernakuloa, gero Galgala deitu zitzaion lekuan, ipiñi zutela, eta onen inguruan, oi bezala, bizitokiak egin zituztela. Zazpi urtean Kutxa santa emen egon zan, eta Israeltarrak etsaiai eraso-aldiak egin ondoren, onara itzultzen ziran atsedetera. Baña Galgala izanik Kanaango ertz bat, Josuek pensatu zuen, egokiago zala Kutxa santa Kanaanen erdi-erdian egotea, Israeltar guziak erosoago joan zitezen, eta beren lanak aisago egin zitzaten. Silo auturik, Kutxa santarekin Tabernakuloa aldatu zuten, eta gerozko lareun urtean gitxi gora-beera emen egon zan.\n12. Kanaanen banatzea, eta partitzea\nSilon zeudela, buru-eman nai izan zioten arestian aitatu dan, Kanaango lurra Tribu guzien artean banatzeari. Onetarako neurtzalleak alderdi guzietara bialdu, eta amabi puska egiñik, Jakoben amar seme Ruben, Gad, Juda, Benjamin, Simeon, Zabulon, Isakar, Aser, Neptali eta Danen, eta Jose amaikagarrenaren bi seme Efrain, eta Manasesen etxeak edo ondoreak bana artu zuten; eta zati oiei guziai, nori bere buru edo iturriaren izena eman zioten, eta geroz izen onekin ezagutu izan ziran.\nJakoben semeetatik Lebiren ondorea bakarrik bazter berezi edo jakin gabe geratu zan: ala ere, besteak bezain ondo, edo obeto: bada, gañerakoak gauza guzien amarrenak, eta lenbizi edo primiziak zor ziozkaten, eta beste artubide askorekin batean, berrogeita zortzi erri, beren barrutiakin Kanaan guzian, or-emen banaiatu edo zabalduak, bere-bereak zituen. Kaleb, Josueren lagun maiteak ere, zatitxo bat artu zuen, bere leialtasunagatik Jainkoak agindu zion eran. Bakarrik Josue guzien buru, eta ainbeste nekerekin guzientzat adiña irabazi zuena, ezer gabe gelditzen zan, eta bere gogoz etzuen egundaño eskatuko ere: baña Israeltarrak, berandu bederik, oroitu ziran, Jainkoak aginduta zeukala, Josueri bere saria emateko eta naieneneko bazter bat eskeñi zioten, eta autu zuen Efraingo Tribuan zegoan Tamnat-Saraa zeritzan erri txiki ezer-ez bat, ezagutu zedin, bere eresi bakarra lanbide guzietan Jainkoaren esana egitea izan zala. Josuek aukera au egin zuen, Silotik gertuan zegoalako, eta bere bizileku onetatik Jaunaren etxera noiz-nai eroso joan zitekealako.\n13. Josueren eriotza\nUrte batzuek Israeltarrak pakean bazeramakiten, nork bere alderdian, eta Josue egunetan aurrera zijoan. Au ezaguturik, Israelko Prinzipe, agintari, eta beste gizon elduenak bere ondora erakarri, eta esan zien: Zartu naiz, nere egunak badijoaz. Dakusute, Jainkoak zuen alde zenbat egin duen: lur andiak menderatu dituzute: ala ere, oraindik bazter txiki batzuetan zer egin badaukazute: Jainkoak oiek ere zuen eskuetan ipiñiko ditu, agindurik zauzkaten bezala; baña bere esanak kontuz egitzatzute. Gero beste egun batean Israelko guziak beregana bildu, eta Moisesek denbora batean bezala, erakutsi zien, Jainkoa ondo serbitzeko zer egin bear zuten: ala egiteko itza eman zioten, eta atzenean guziai agur betikoa egin zien. Andik laster Sikemen il zan, eta Tanat-Saraan berak prestatutako obian lur-eman zitzaion. Israeltarrak, ainbeste garaipen irabazi zituen buru eta agintari bati zegokion progua, egin zioten. Il zanean eunda amar urte zituen. Ejipton jaio, eta berrogeita amairu urte egin zituen: beste berrogei eremuan: sei Kanaango lurra beretzen, eta atzenekoak pakean, eta Israeltarrai erakutsi onak egiten, eta gauzak zuzentzen.\n14. Joseren ezurren lurpetzea. Eleazaren eriotza\nDenboratsu onetan Joseren ezurrak ere Sikem-ondoan lurpetuak izan ziran. Lenago esan da, Patriarka andi onek bere anaiai agindu ziela, kontu izateko, bere ezurrak Kanaanera eraman, eta emen lurpetzez. Il zanean gorputz-illa balsamatu, eta gorde zuten, Ejipton egon ziran bitartean. Moisesek , Ejiptotik irten ezkero, beti berekin erabilli zuen: eta Moises il zanean, Josue jabe egin zan: Galgalan iduki zuen, eta Kanaan menderatu zuenean, Sikem-ondora aldatu, eta aita Jakobek etxeko illak ipintzeko Hemor-en semeai erositako lurrean obiratu zuen.\nIsraeltarrak Josueri egin zioten proguko ogeita amar egunak igaro baño lenago, Apaiz andi Eleazar ere il zitzaien. Au Aaronen semea, eta Israelko bigarren Apaiz-nagusia zan. Eginkizun andi guzietan Josuerekin beti ibilli izan zan, eta Finees bere semea oñordeko utzi zuen. Gabaat zeritzan, errian lurpetu zuten.


IZ4 GrupoEraikuntza berpiztuz\nBizitegi-eraikinak eta eraikin historikoak birgaitzeko eta zaharberritzeko lanak egiten ditugu, baita mantentze-lanak eta arazoak aurkitzeko diagnostikoak ere, eta industria-sektoreko partikularrentzako eta profesionalentzako eraikuntza-proiektuak. Pamplona-Iruñean (Nafarroa), San Sebastián-Donostian (Gipuzkoa), eta Londresen (Ingalaterra) gaude.\nAnelier pasealekua, 6, etxabe\n31014 Pamplona-Iruña (Nafarroa)\nIrun plaza, 4, 1. solairua A\n20011 San Sebastián-Donostia (Gipuzkoa)


Álvarez Díaz, Antonia Ángeles (2)... View MoreDepartamento (cas.)Biología celular e histología (2)Dermatología, oftalmología y otorrinolaringología (1)Farmacología (1)Departamento (eus.)Zelulen biologia eta histologia (2)Dermatologia, oftalmologia eta otorrinolaringologia (1)Farmakologia (1)SubjectAGRICULTURAL AND BIOLOGICAL SCIENCES (2)


Eufratesko tunela - Wikipedia, entziklopedia askea.\nEufratesko tunela antzinateko ustezko urpeko tunela zen, 929 metro luze omen zena. Nahiz eta gaur egun aztarnarik ez egon, elezaharrak dio Mesopotamiako Babilonia hiriaren bi zatiak lotzeko eraikia izan zela.\n33° N, 44° E / 33°N,44°E / 33; 44Koordenatuak: 33° N, 44° E / 33°N,44°E / 33; 44\nArkeologoek uste dute K.a. 2180 eta K.a. 2160 urteen artean eraikia izan zela.\nTunela "ireki eta estali" (ingelesez: cut-and-cover) teknika jarraituz egin omen zuten. Horretarako, lehenik, Eufrates ibaian behin-behineko presa bat eraiki zuten.\nTunela, ustez, adreiluzkoa zen eta asfaltoz estalia zegoen iragazgaitz bihurtzeko.\n↑ a b c (Ingelesez) Berlow, Lawrence. (2015-04-15). Reference Guide to Famous Engineering Landmarks of the World: Bridges, Tunnels, Dams, Roads and Other Structures. Routledge, 54 or. Noiz kontsultatua: 2017-04-10.\n↑ (Ingelesez) Browne, Malcomn W.. «Tunnel Drilling, Old as Babylon, Now Becomes Safer» New York Times 1990-12-02 Noiz kontsultatua: 2017-04-10.


All Iron Hostel | Etapa 7 Etapa de Lezama a Bilbao | Camino de Santiago\nKokaleku honetan zaude: Azala > Bidaiak > Donejakue bidea > Aterpetxeak > All Iron Hostel\nAterpetxeak Etapa : All Iron Hostel\nAterpetxeak: All Iron Hostel\nHelbidea: Jose Maria Ugarteburu kalea, 2\nHarremanetarako telefonoa: 944 03 65 34\nMantentze-kostuez arduratzen den erakundea edo administrazioa: Cool Hostel Bilbao, SL\nAterpetxeaz arduratzen den pertsona: Iñaki, Imanol eta Susana\nOharrak: Harrera-zerbitzua 8:00etatik 23:00etara dago. Prezioa: 7:00etatik 10:00etara. Aire girotua (hotza eta beroa) gela guztietan. Bertatik hiriaren panoramika bat ikusten da. Mugikortasun murriztua duten pertsonentzako sarbidea.\nErromesek All Iron Hostelri buruz zer iritzi duten\nAll Iron Hostelri buruzko informazioa\nNola zainduta dagoen: 2016ko abuztuaren 22an inauguratua\nPrezioa: 17 eurotik aurrera, gosaria barne (tarifak aldatu egiten dira asteko egunaren eta denboraldiaren arabera)\nLekuak guztira: 84\nLeku-kop. ohatzeetan: 84\nGelen azalpena: 4,6, 8 eta 10 lagunentzako gelak, erromesentzako gela berezia eta emakumezkoentzako beste bat. Logela egokituak ere badituzte, guztiak ikuspegi bikainekoak. Ohe bakoitzak armairu bat dauka esleituta, eta bertan bezeroak entxufe bat izango du eskura.\nErreserbatu leku bat aterpetxean: Bai, telefonoz eta web bidez\nAterpetxean onartzeko baldintzak: Nortasuna egiaztatzen duen agiria eta sarreran ordainketa egitea.\nIrekitzeko ordua: 8:00\nIxteko ordua: 23:00\nItxi ondoren irten daitekeen ala ez: Bai, segurtasun-gakoa duen interfonoa.\nGarbigailua: Bai (3 euro) eta lehorgailua (2 euro)\nDutxak: 4 gizonezkoentzako komunean, 4 emakumezkoetan eta 1 ezintasunen bat duten pertsonentzat\nKomunak: 4 gizonezkoentzako komunean, 4 emakumezkoetan eta 1 ezintasunen bat duten pertsonentzat\nArmairuak: Armairua ohe bakoitzeko.\nEskuoihalak eta xaboia: Eskuoihalak alokatzea (3 euro)\nBizikletentzako leku itxia: Hostelaren barruan 3-4 bizikleta egiteko edukiera.\nInternet: Bai, Wi-Fi konexioa aterpetxean\nHonela ikusten dute erromesek All Iron Hostel


"Ez da eskrupulurik izan pentsioetan eskua sartzean" - Diario de Noticias de Alava\n"Ez da eskrupulurik izan pentsioetan eskua sartzean"\nArabako pentsionisten mugimenduak beste manifestazio bat egin du\neunate f. domínguez 08.06.2021 | 01:38\nArabako pentsionistak maiatzan egin zuten manifestazioan Gasteizen Alex Larretxi\nArabako pentsionistak maiatzan egin zuten manifestazioan Gasteizen\nGizarte Segurantzaren "gastu bidegabeak"salatzeko auditoria eskatzen du\nGizarte Segurantzaren gastu desegokiak. Eskaera hori izan zen atzo 300 pentsiodun inguru kalera ateratzearen arrazoia. Izan ere, astelehenero bezala, Arabako Pentsiodunen mugimendua kalera atera zen eguerdiko hamabietan, Andre Maria Zuriaren plazan hasi eta Espainiako Gobernuaren ordezkaritzan amaitu zuen manifestazioa eta kontzentrazioa egiteko.\n"Toledo-paktuaren jarraipena egiteko batzordearen gomendio nagusia Espainiako Gobernuari kotizazio sozialen desbideratze sistematikoari amaiera emateko eskatzea da, prestazio ez-kontributiboak edo zerbitzu unibertsalak ordaintzeko. Horregatik, 2023a baino lehen Gizarte Segurantzaren finantza-defizita amaitzea eta Estatuak pentsioen sistema publikoarekin duen zor historikoa zehaztea eskatzen dute", adierazi zuten irakurri zuten manifestuan. Hala, eta ildo beretik, iaz kontuen auzitegiak Gizarte Segurantzaren 1989tik 2013ra bitartean kontuen fiskalizazio-txostena argitaratu zuela kontatu zuten bertaratu ziren kideek. "155.500 milioi pareko (2013ko eurotan ari gara), gizarte-kotizazioetatik desbideratu ziren osasun-gastuak eta ordainsaririk gabeko osagarriak ordaintzeko, eta hori egin zen 24/1997 Legeak prestazioen izaeraren araberako finantza-bereizketa eskatzen zuen arren", esan eta erantsi zuten: "Iruzur horrek Gizarte Segurantzako erreserba-funtsari, hau da, pentsioen itsulapikoari, eragin zion". Izan ere, azpimarratu zutenez, 2000 eta 2011 artean 68.000 milioi euro "baino ez zituen bildu" eta hurrengo zortzi urteetan, "hurrengo gobernuek ia hutsik utzi zituzten", deitoratu zuten. Hau da, "Ministroak berak onartu duenez, iaz 22.300 milioi euro gastatu dira Gizarte Segurantzan, besteak beste, kudeaketa gastuak, enplegu politiken kotizazioen murrizketa eta seme-alabak jaiotzeagatik eta zain- tzeagatik ematen diren prestazioak".\nKotizazioen desbideratzea Adierazpen horien ondoren, Pentsionistak Araba mugimenduaren kideek atzo esan zuten "kotizazioen desbideratze" bat egin dela urteetan, pentsioen sistema publikoari eraso egin diona, pentsioak erreformatuz. Beraien hitzetan, "urteetan zehar, ez zen eskrupulurik izan bizitza oso baten ondoren pentsio duina bermatzeko baliabideetan eskua sartzeko. Alderantziz, kotizazioen desbideratzea erabili zuten pentsioen sistema publikoa erasotzeko, eta 2011ko eta 2013ko pentsioen erreformen bidez egin zuten, erretiro-adina atzeratuz bost milioi langabetu izan arren, pentsioa jaitsiz kalkulua egiteko urteak gehituz, eta iraunkortasun-faktore bat sortuz, urte gehien bizi izan ginena zigortuz".Horregatik guztiagatik, atzo kalera atera ziren 300 pentsiodunek auditoretza publikoa eskatu zuten, eta "desberdintasunari eta injustiziari buelta eman arte" borrokan jarraituko dutela ziurtatu zuten.\n"Kalean eta borrokan jarraitu egin behar da, desberdintasunari eta bidegabekeriari buelta eman arte, gure aldarrikapenak lortu arte, batez ere 1.080 euroko gutxieneko pentsioa lortu arte, genero-arrakalarekin amaitu arte, 1.200 euroko gutxieneko soldata eta pentsioen sistema publikoa gardena, iraunkorra, nahikoa eta duina izan arte".\nPentsionistak Araba manifestazioa deitu du biharko.\nPentsionistak Araba berriro atera da kalera.\nPentsioen aldeko bilera berria.


About: Pierre Loti\nLouis Marie Julien Viaud (Rochefort, Itsas Charente, 1850eko urtarrilaren 14an - Bakar Etxea, Hendaia, 1923ko ekainaren 10ean) Euskal Herrian bizi zen marinel eta idazle frantziarra zen. Ezizena Pierre Loti zuen. Haren obra, bereziki Ramuntcho, izugarri inportantea izan da Euskal Herriaren irudi zehatz bat ezagutarazi, bultzatu eta modan ipintzeko; gogoan izan harrezkero eta zenbait hamarkadatan Lapurdiko kostaldea (Biarritz, Donibane Lohizune, Getaria...) noble, artista eta abar askoren bisitalekua bihurtu zela. Académie française erakundearen kidea zen, non 13. eserlekua zuen 1891tik 1923ra.\nLouis Marie Julien Viaud (Rochefort, Itsas Charente, 1850eko urtarrilaren 14an - Bakar Etxea, Hendaia, 1923ko ekainaren 10ean) Euskal Herrian bizi zen marinel eta idazle frantziarra zen. Ezizena Pierre Loti zuen. Haren obra, bereziki Ramuntcho, izugarri inportantea izan da Euskal Herriaren irudi zehatz bat ezagutarazi, bultzatu eta modan ipintzeko; gogoan izan harrezkero eta zenbait hamarkadatan Lapurdiko kostaldea (Biarritz, Donibane Lohizune, Getaria...) noble, artista eta abar askoren bisitalekua bihurtu zela. Frantziako Ontziteriaren ofiziala izanik, bidaiek bere nobelei iradoki zieten, hala nola, Pêcheur d'Islande, Au Maroc, Le Mariage de Loti, Un Pèlerin d'Angkor, Vers Ispahan... Turkiarako haren mirespena ere ezaguna zen. Académie française erakundearen kidea zen, non 13. eserlekua zuen 1891tik 1923ra. Hendaiako bere bizilekua zen Bakar Etxea eraikinean zendu zen. (eu)\nPierre Loti en académicien 2.jpg\nPirre Loti idazlea 1892ko apirilaren 7an Frantses Akademian burututako harrerarako espreski jantzia.\nPierre Loti signature.svg\nLouis Marie Julien Viaud (Rochefort, Itsas Charente, 1850eko urtarrilaren 14an - Bakar Etxea, Hendaia, 1923ko ekainaren 10ean) Euskal Herrian bizi zen marinel eta idazle frantziarra zen. Ezizena Pierre Loti zuen. Haren obra, bereziki Ramuntcho, izugarri inportantea izan da Euskal Herriaren irudi zehatz bat ezagutarazi, bultzatu eta modan ipintzeko; gogoan izan harrezkero eta zenbait hamarkadatan Lapurdiko kostaldea (Biarritz, Donibane Lohizune, Getaria...) noble, artista eta abar askoren bisitalekua bihurtu zela. Académie française erakundearen kidea zen, non 13. eserlekua zuen 1891tik 1923ra. (eu)\nPierre Loti (eu)\nLouis Marie-Julien Viaud (eu)


author_facet:"Euskadi. Hezkuntza, Unibertsitate eta Ikerketa Saila" author_facet:"Urresti, Igor" topic_facet:"Mekanizazioa (Heziketa Zikloa). Erdi maila" topic_facet:"Fabrikazio Mekanikoa (Lanbide Arloa)" topic_facet:"Sistema automatizatuak (Modulua)"\nEgilea: Euskadi. Hezkuntza, Unibertsitate eta Ikerketa Saila Egilea: Urresti, Igor Proposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio Mekanikoa (Lanbide Arloa) Proposatutako gaia: Sistema automatizatuak (Modulua)\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) Sistema automatizatuak (Modulua) Guztiak ikusi ... gutxiago ...


Zure bilaketa : Ultimes déchets\nAurkenerena Barandiaran, Joseba (....-....) (Auteur)  Bagardie, Gérard (....-....) (Auteur)  Borda, Itxaro (1959-....)  Davant, Jean-Louis (1935-....) (Auteur)  Dicharry, Eric (1969-....) (Auteur)  / Irizpide gehiago\nMaiatz (Baiona)  / Irizpide gehiago\nBiarritzeko mediateka  Departamenduko mailegu liburutegia  Paue eta Aturri Unibertsitateko liburutegiak  IKAS  Hazparneko liburutegia  / Irizpide gehiago\nAlorra roman policier\nFormatua 1 vol. (217 p.) ; 21 cm\nLaburpena Gauaren erdian ahots bat. Iparraldeko zabortegien geografia. Gorputz zatiak hen eta hemen, usteltzearen bidean: ikerketa elebidun honetan, Amaia Ezpeldoi detektibe erruralak, burua non eman ez daki. Jendarte kontsumistaren madarikazioa dira zaharrak. Harremanak kutsatzen dituzte, bazterrez gain. Eta guztiak gara arduradun. Une voix en pleine nuit. La géographie des déchetteries du Pays basque nord. Des morceaux de corps, pourrissants, disséminés, ici et là : dans cette enquête bilingue, Amaia Ezpeldoi ne sait plus où donner de la tête. Les déchets symbolisent la malédiction de la société de consommation. Ils polluent, non seulement l'environnement, mais aussi les relations humaines. Et nous en sommes tous responsables.\nKokapena Médiathèque de Bayonne ; R.POL BOR FR\nIkas ; E BOR U\nBibliothèques de l'Université de Pau et des Pays de l'Adour ; R BOR\nBibliothèque départementale des Pyrénées Atlantiques ; R BOR\nBibliothèque départementale des Pyrénées Atlantiques ; FL R BOR\nIzenburua Maiatz. 61 : 2015. eko azaroa\nEgile nagusia(k) Etxezaharreta, Lucien (1946-....)\nBeste egilea(k) Hennebutte, Amaia (....-....) (Auteur)\nMartinez Diaz de Cerio, Estitxu (....-....) (Auteur)\nBagardie, Gérard (....-....) (Auteur)\nFruchon, Anne (....-....) (Auteur)\nAurkenerena Barandiaran, Joseba (....-....) (Auteur)\nMarchais, Pierre du (....-....) (Auteur)\nVasserot, Gabriel de (....-....) (Auteur)\nGaia Larre, Emile 1926-2016\nTsvetaieva, Marina 1892-1941\nFormatua 110 p. ; ill. nb ; 27 x 21 cm\nLaburpena [= Laburpena] : [= Laburpena] : Literaturari buruzko aldizkaria\nEdukia Zure beha nago, Geronimo-ren otoitza, Herabea, Bazen behin, Zuen izenak nire ezpainetara, Pintzelkada erabatekoekin, Albizu Andereari, Aments, Egiaren garaia, Zeruertzaz, Blue Dolphins, Ene auzoan, Rimbaud on the flow (1), Casarsa, Kamisoia, Bortüzale, Zer da ongi bizitzea?, Deiaren zain, Saturno, Ilhargi izpi bat Aturri gainean, Ziboroko emazte eder-ederra, Baiona-Aturri, Satorrak, Iratzeder poeta, Artea eta Literatura, Pierre Lhande pastoralaz, Marina Tsvetaieva poeta errusiarra, Bidean kantalotsez, Esku aldunaren gakoa, Euskera-Erderak, Ultimes déchets, Elektroxok, Baionak ez daki, Emile Larre\nMikel Laboa Baiona Euskal kostaldea Itxaro Borda Kirmen Uribe Lehen Mundu gerla Dantza Pilota Euskal toponimia Gernika Pastorala


Expresión corporal como instrumento de comunicación y gestión de emociones\nRuiz Martínez, Paula\nEn el presente desarrollo del TFG se va a llevar a cabo un estudio de la expresión corporal como instrumento de comunicación y gestión de emociones. Dicho estudio se engloba en dos marcos principales. Por un lado, el marco teórico que centra su estudio en las teorías sobre aprendizaje emocional y expresión corporal. Y, por otro lado, el marco metodológico basado en el estudio naturalista, es ... [++]\nEn el presente desarrollo del TFG se va a llevar a cabo un estudio de la expresión corporal como instrumento de comunicación y gestión de emociones. Dicho estudio se engloba en dos marcos principales. Por un lado, el marco teórico que centra su estudio en las teorías sobre aprendizaje emocional y expresión corporal. Y, por otro lado, el marco metodológico basado en el estudio naturalista, es decir una investigación cualitativa en la que se describen detalladamente las situaciones e interacciones clasificadas como observables incorporando las experiencias de los participantes. Para llevar a cabo esta observación naturalista se han empleado una serie de instrumentos, en nuestro caso hemos llevado a cabo el empleo de las entrevistas y los diarios de aprendizaje. Dichos instrumentos, nos han servido como base para realizar los diferentes análisis con nuestro sistema de categorías y nos han permitido llevar a cabo diferentes conclusiones. [--]\nGradu Amaierako Lan honetan, gorputz adierazpena ikertuko dugu komunikazio tresna eta emozioen kudeatzaile bezala. Ikerketa hau bi markoen inguruan egingo da. Alde batetik, marko teorikoa, ikasketa emozionala eta gorputz adierazpenaren teorietan zentratuko da. Bestetik, marko metodologikoa, ikerketa naturalistan oinarrituta, hau da, partehartzaileen egoera eta interakzioak zehazki erakusten d ... [++]\nGradu Amaierako Lan honetan, gorputz adierazpena ikertuko dugu komunikazio tresna eta emozioen kudeatzaile bezala. Ikerketa hau bi markoen inguruan egingo da. Alde batetik, marko teorikoa, ikasketa emozionala eta gorputz adierazpenaren teorietan zentratuko da. Bestetik, marko metodologikoa, ikerketa naturalistan oinarrituta, hau da, partehartzaileen egoera eta interakzioak zehazki erakusten dituen ikasketa kualitatiboa. Behaketa naturalista hau aurrera eramateko, tresna ezberdinak erabili dira. Gure kasuan, elkarrizketak eta ikasketa egunkariak aukeratu ditugu. Instrumentu hauek, analisiak aurrera eramateko oinarritzat hartu ditugu eta ondorio ezberdinak ateratzeko aukera eman digute. [--]\nThe following paper shows a research about body expression as a communication and emotional management resource. The research belongs to two main areas. The theoretical area centers the research in the emotional learning and body expression theories, while the methodological area is based on the naturalist study. It has been carried a qualitative research where the different observable situat ... [++]\nThe following paper shows a research about body expression as a communication and emotional management resource. The research belongs to two main areas. The theoretical area centers the research in the emotional learning and body expression theories, while the methodological area is based on the naturalist study. It has been carried a qualitative research where the different observable situations and interactions adding participant’s experiences are described. To carry out this naturalist inspection there have been used different researching tools like interviews and learning diaries. By using these tools, we have been able to analyse the data with our category system and come to different conclusions. [--]\nExpresión corporal, Autoestima, Creatividad, Interacciones, Emociones, Gorputz adierazpena, Autoestimua, Sormena, Interakzioak, Emozioak, Body expression, Self-esteem, Creativity, Interactions, Emotions


Sostenipek plazaren erdigunera atera du azaroaren 25eko aldarria - Azkoitia - Maxixatzen.eus\nSostenipek plazaren erdigunera atera du azaroaren 25eko aldarria\nMaxixatzen.eus 2018-11-25 19:45\nBart gauean helduen danborrada herriko plazan egon den bitartean, 00:00etan, Sostenipe taldeko kideak plazara atera dira.Azaroaren 25a, Emakumeen Kontrako Indarkeriaren Aurkako Nazioarteko Eguna dela-eta, hainbat pankarta altxatu dituzte, indarkeria matxista eta haren azaleratzeko modu guztiak salatuz. Irakurri Sosteniperen gutuna:\nEMAKUMEEN AURKAKO INDARKERIAREN KONTRAKO NAZIOARTEKO EGUNA 2018\nUrtea hasi denetik Euskal Herrian Florentina, Maria Jose, Rejene, Sophia, Natalia, Maguette... beren gertuko gizonek erail dituzte. Iaz, 5 emakume gehiago. Duela bi urte xx emakume. Duela hiru urte xx. Zenbat urte gehiago igaro behar du jendarteak beste aldera begira?\nArazoa egiturala da. Bizi duguna terrorismo sexista da. Emakume izate hutsagatik, beste inolako arrazoirik gabe, sistema honek hiltzen gaitu. Horren aurrean ezin gara besoak gurutzatuta gelditu, arazoaren larritasunaz jabetzeko begiak irekitzea nahikoa da, datuei erreparatze hutsak agerian uzten du zer nolako sistemetan bizi garen: 2017an, Hego Euskal Herrian, egunean 19 salaketatik gora jarri ziren genero indarkeriagatik. Baina %90 inguru ez da salatu ere egiten.\nJendartearen ikuspegi binarioak, pertsonak bi genenerotan banatu gaitu, bakoitzari rol zurrun bat ezarrita. Biologia harturik oinarri, banaketa honek pertsonen bizi aukerak mugatzen ditu. Emakumeoi gure rola eta lekua zein diren erakutsi digute eta gure lekua bigarren maila batean koka dadin trikimailuz beterik dago sistema.\nEsaterako, desiragarri moduan saltzen digute maitasun erromantikoa; eredu toxiko honetan, sufrimentua eta zeloak benetako maitasunaren adierazletzat hartzen dira. Erromantiko ezizenaren pean emakumeak anulatu, gizonaren aginduetara egokitu eta kasu askotan erailtzera iristen den maitasuna dugu honakoa.\nBaina enakumeon militantziak agerian utzi du badirela emakume izateko aukera gehiago eta guk ez dugula ez guretzat, ez gure alaba, izeba, ama, amona zein lagunentzat bigarren mailako bizimodu hau onartuko. Ez dugula inoren menpe bizi nahi. Emakumeon aurkako erasoen historia luze honekin amaituko dugu. Antolatuta eta indartsu gaude: bat ukituz gero denok ukitzen gaituzte.


2021-09-20 - Irutxuloko Hitza : Irutxuloko Hitza\nKutsadura akustikoaren udal ordenantza "ez da tresna eraginkorra", Parte Zaharreko auzo elkartearen ustez\n14 koronabirus kasu positibo atzeman dituzte Donostian asteburuan\nIntzidentzia metatuak behera egiten jarraitzen du, eta 86,63koa da orain. Intzidentzia metatu altuena Egiakoa da, eta baxuena, berriz, Aietekoa.\nFiskaltzak artxibatu egin du LABek 'Hondalea'-ren lanen harira jarritako salaketa\nEkitaldeko Barrutiaren 2022ko aurrekontu proposamena ondu dute\nDonostiarrak laugarren postuan amaitu du liga\nLoiolako Erriberako ez-jaiak izan dira asteburuan\nAñorga Txikiko errepidea berrituko dute\nAuzoa alaitu dute Porrontxo Kulturaletako ekitaldiek\nJardunaldi Queer Transmarikabolloak egingo dituzte Bidebietan\nHiru Damatxok ekoiztu duen 'Zulora' eztabaida saioa hilaren 30ean estreinatuko dute\nLangabeentzako doako euskara ikastaroetan izena emateko epea hilaren 24an bukatuko da


Euskal politikaren giltzarriak • ZUZEU\nGure Herri txiki honetan politikaz zerbait ere jakin nahi duenak bi gauza, bi giltzarri, barneratu behar ditu: Ezker Abertzaleak beti du arrazoi eta Ezker Abertzalearenak baino balio sozialista, humanista, feminista, parekide, ekologista, independentista, internazionalista, euskaltzale, iraultzaile, asanblearista, parte-hartzaile, demokratiko eta aurrerakoiagoak ez dira existitzen. Hori guzia behin geureganaturik hasten ahal gara, bekarrik, euskal politikako bitxikeriak entenditzen: hala nola Ezker Abertzalearen umiltasun erabatekoa edota Ezker Abertzaleak, zeruan kantari dabiltzan aingeruen gisan, jariatzen duen usain garbi eta aratza.\nEz da harritzekoa, hortaz, Otegik eta haren artaldeak lehen mespretxatu eta iraintzen zuten Ibarretxe, orain goretsi eta laudatzea; lehen baztertu eta arbuiatzen zuten hiru errealitate juridiko-administratiboen abiadura desberdinduen estrategia peneuvetiar eta espainola, orain punta-puntako estrategia eraginkor, potentzialdun eta bideragarritzat hartzea; lehen, herri-harresien itxuran, hain sutsuki babesten zuten desobedientzia zibil, koloretsu eta parte-hartzailea, orain, bandera espainola jartzen dutelarik, alde batera uztea; edota lehen hain aurrerakoi, horizontal, demokratiko eta herriarena zen Ezker Abertzalea, orain arte inertzia bertikalisten menpe egon dela aitortzea. Aldaketa hauetaz aparte egon dira beste aldaketatxo batzuk, baina txikikeriak baino ez dira: Ezker Abertzalearen kolore aldaketa —beltz ilun serioetatik Pirritxen armairu koloretsu osoa jartzeraino— edota jendea akabatzea ondo dagoela esatetik gaizki dagoela esaterako aldaketa prozedimental eta burokratiko hutsa kasu.\nEzker Abertzalearen baitan eman den prozesu eraldatzaile hau, haatik, ez da euskal politikaren normaltasunaren isla baino. Gu ja ohituak gaude ikustera AHTari eta Gipuzkoako Errauskailuari erabat konbentziturik baietza eman zioten Eusko Alkartasunako ordezkariak azpiegitura —edo obra faraoniko edo horrelako zerbait sataniko eta izugarria— hauen kontrako apologia sutsua egiten, eta parte-hartze, herri-galdeketa, hitza herriari eta beste hainbat milioika esapide zerabiltzatenak berauei uko egiten, zergatik eta atez atekoa, jakina denez, prozesu parte-hartzaile orotik salbuetsia baitago.\nBaina Herri honetara lehenbizikoz etortzen denak ikusten badu Arnaldo Otegi, umiltasunez bor-bor, Nelson Mandela dela esaten, bada agian ez du deus ulertuko. Eta esplikatu behar zaio, hain zuzen, egon badagoela artalde bat, auskalo zergatik, Ezker Abertzalea deitzen diona bere buruari —nahiz abertzalea ere ez den—, eta egia absolutuaren jabe dena. Hauek esaten badute gora atez atekoa, gora atez atekoa esan behar da, eta hauek esaten badute gora giza-eskubideak, gora giza-eskubideak esan behar da, baina haiek esaten dutenean bakarrik, noski, zeren horrela ez denetan sortzen baitira zatiketak eta kritikoak onddoak bezala nonahi, eta orduan esan behar da Patxi Zabaleta español, edota Aintzane Ezenarro diruzale, edota Urrusolo Sistiaga traidor. Aldaera hainbat ditu, baina denetan Ezker Abertzaleak arrazoi.\nHorregatik, segur aski, gaur 2026rako den independentzia, 2026an 2050. urterako bilakatuko da, eta gaur munstro sataniko beldurgarri eta higuingarriena den Urkullu, 2026an herritarron eredu izango da, gainera, AHTaren abiadura bizkortzeko exijituko dute, eta mini-errauskailuak jarriko dituzte Euskal Herriko Gaztetxe guzietan autogestioaren izenean. Eta hori guzia, noski, Ezker Abertzalearen historiako 89. birfundazioa egin eta gero, esaka: «oraingoan bai, oraingoan oinarriekin bat egin dugu egitasmo subiranista hegemonikoa lor dezagun».\nEzker Abertzalearen azken birfundaketa, kolore ñabar eta alaitsuetan blaitua.\nEuskal politikaren giltzarriak Euskal politikaren giltzarriak Euskal politikaren giltzarriak\n14 pentsamendu “Euskal politikaren giltzarriak”-ri buruz\nIepale 2017-01-24 11:13\nKuriosoa da, nola ezker abertzaleari egiten zaion kritika ez den gaur egun zapalkuntzaren normalizazioan beste alderdi guztiek bezela parte hartzea, baizik eta lehenago egin ez izana.\nBai, zinismo eta hipokresia besterik ez dira desobedientzia aldarrikatuz gazteak epailearen aurrera bidali bitartean (ostegunean bi euskal herritar epaituko dituzte) udaletxeetan bandera españolak jarrita edukitzea; Urrusolo Sistiaga traidore, baina orain presoei presioa egitea bide berbera har dezaten; lehen parlamentutxo baskongadoa zena orain Eusko Jaurlaritza; lehen partizioa onartzea española izatea zela, eta gaur egun “estrategia eraginkorra”.\nHori bai, orain ezker abertzalea jadanik akabatuta zegoen noria autonomistara batzeak ez dio zilegitasunik ematen gure herriaren zatiketa “demokratikoari”, kapitalaren diktadurari, edo zoru “etikoari”.\nBatzuek borrokatzeari utzi diote, baina borroka bide bakarra dela argi dago, testuan goraipatzen den “normalizazio politikoa” (zapalkuntzaren normalizazioa, finean) gertatu ez dadin.\nTxomin Andiako 2017-01-24 11:14\nKontraesan horiek, egon badaude. Eta zuk zer proposatzen duzu?\nIepale 2017-01-24 11:28\n“Kontraesanak egon badaude” esanda lasai geratu ordez, kontraesan horiei aurre egitea, eta esaten dena egiten denarekin bat jartzea. Nik neuk desobedientzia azken muturreraino eramango nuke, normalizazio politikoari aurre egingo nioke, eta langileriaren independentzia politikoa bermatuko lukeen alderdi bat sortuko nuke, Euskal Herri Sozialistaren bidean.\nBaina kontua ez da zer egingo nukeen nik. Kontua da salatzekoa dela Sorturen hipokresia. Kontraesana ez da A esan eta B egitea. Hori gezurretan aritzea eta jendea engainatzea da. Kontraesanak gainditzeko daude, baina gezurretan aritzea, sistema guztiz zilegitzen den bitartean sasiiraultzaile plantak eginez, ez da kontraesan bat.\nSuagaar 2017-01-24 11:56\nBerdin berdina omen da gauz bat errango dezula egitea ta hori egin , ta gero eztabaida luze baten ondoren beste zeozer probatu, ta gauz bat egingo dezula erran ta hortik gutxira kontrakoa egin ta esan?\nAgian erratua nago baina noiz erraten zun HBk gora ETa edo?\nNik dakidala ez zuten kondenatzen uste zutelako hori ez zula balio gatazkaren konponketarako, hori behintzat ziotena, baina buruz ari naizenez. agian ez dut ondo gogoratzen.\nAtez atekoan parte hartze gehiago behar zan? Ba agian erabakitzeko gutxienez %80a biziklatzen duten sistemen artean zein nahi zun jendea bai, baina atez atekoaren kontrako asoziazio guztiek ezetz zioten, 5garren artean ta atez atekoaren artean aukeratu behar omen zan soilik.\nTa 5garren edukiontzi ta atez atekoaren artean aukeratzeko ez da behar galdeketarik.\nZergatik? Ba gauza ez delako atez atekoa edo 5garrena, derrigorrez biziklatu edo errauztu baizik, arras ezberdina. Ta 5garrena europak dionaren aurka diohoa, EAjrentzako RGIarekin bezala, legeak bai baina arrazoia ematen badie.\nAtez atekoan herri batzuetan zenbat egun ta ze ordutan pasako dira zaborra jasotzera hitzartu zuten, gutxitan kontsulta egin zan sistema ezagutu ta gero ta halare gaizki egina 5garrenaren aukera emanez.\nHalare akatsak egin zituzten noski baina horien artean ez zegon EAJri jokoa jarraitzearena.\nEAkoak ez dakit zer konbentzitu ditun Errauskalutik bizriklatzera pasatzeko, agian datuak izan daitezke, alde zeudenean 260 mila tona zabor sortzen ziren, orain 160 mila ta hori ez degula ahal degun guztia birziklatzen.\nHalare agian komeni zitzaileako izan da.\nibarretxeri buruz, ezker abertzela zion estadu libre asociado delakoa ez zela helburua halare behar zitun bozkak eman zion aprobatua izateko, ta EAjn zitun etxai gehien Ibarretxek alde Espainizarzalearengatik. Orain dio estadulibre asociado dela helburua ? Ez, Ibarretxek ziona hasiera bat izan daitekeela, baina hor ere behar zitun bozkak eman zizkionean ere pentsatzen zula uste dut, baina halare hori ez zan helburua.\nErratzen dira denok bezala, gauza da esaten dutela hau egindo dutela ta hortan saitzen dira, PSEk errauskailuaren kontra zegon ta minutu baten iritziz aldatu zun, ta hor ez daude datuak bere alde. Ta EAjk jada….\nEAjkk lehen independentziaren alde omen zegoen ta orain XXI.garren mendeko independentziaren alde dagoela dio bapatean, edo XXi. mendean independentzia ezinezkoa dela dio.\nBentazar 2017-01-24 12:01\nArtikulu ona. Zehatza. Zuzena.\nEzker abertzalea antzinako alderdi komunisten antzera bere hegemoniaren atzetik doa eta atzoko portaera gaitzetsia gaurko linea ofiziala bilakatu daiteke.\nBaina aldaketa hau ez da lotsagabekeri ala oportunismoa, arau ideologiko bat baizik. Ezker abertzalea koherentea da bere ustezko inkoherentzian.\nGogoan dut pasadizu bat. Halako batean, Stalinek gartzelan sartutako zenbait militarrek esan zioten alderdi komunistaren buruzagiari: “aizu, orain zuek onartu duzue guk garai horretan esaten genduena”. “Bai -esan zien arduradun horrek- orduan oker zeundeten arrazoia izaten”. Ezker abertzalearen marxismoaren logika bide horretatik doa eta aberrantea da balio normaltsuen ikuspegitik.\nHemen komentarioen artean ikusten dira ideologia horren perla batzuk, “gezurretan aritzea, sistema guztiz zilegitzen den bitartean”. Noski, gezurrak esango balira sistema deslegimatuz beste gauza izango litzateke.\nIepale 2017-01-24 13:32\nKaixo, eskertuko lirateke zuzeneko erantzunak, nik ez ditut zure “perlak” baloratuko. Neretzat gezurra ez da zilegi, ez sistemaren baitan, ez eta honen aurkako borrokan, argi gera dadin.\nDiodana da sistemaren baitan borroka eraman nahi den bitartean sektore zehatz bati iraultzaile zarela sinestaraztea gezurra esatea dela.\nHemen 2017-01-24 13:17\nfreud 2017-01-24 13:56\nBentazar 2017-01-24 14:57\nBarkatu, Lepale, ez da gehiago gertatuko. Urrengoan zuzenean erantzungo dizut desadostasunik badut zurekin.\nNazkatuta. 2017-01-24 17:06\nBeste kontradizio eta hipokresia atalak:\n* Euskararen alde daudela diote, baina EH atzerritar erdaldunez betetzearen alde egiten dute.\n* Emakumearen alde aldarria egiten dute, baina musulmanen misoginia eta matxismoaren aurrean, mutu.\n* “Adierazpen askatasun”aren alde daude, baina Berria, Gara edo Argia-n gustatzen ez zaien zerbait idatziz gero, zentsura faxista. Beno askotan ezta zentsura ere, argitaratu ere ez dute egiten (aldez aurreko zentsura).\njeanbastida 2017-01-27 00:21\nIbai 2017-01-25 22:32\nHARROKERI GABE, BURUA TENTE\nBadago herrii honetan purrustadarako eta kritika apurtzailerako afizioa, bai. Sofan jarri (ni nagoen bezala) eta kargadorea balez bete ondoren Euskal Herriaren askatasunaren alde borrokatzen direnen aurka hustu ondoren bere burua iraultzailetzat duenik.\nEta bai, Ezker Abertzalekoak pertsona normal-normalak gara, inor baino hobeagoak ez, baina txarragoak ere ez. Gure herriaren eta herritarren askatasun zein bizimodu duin baten alde borrokatzen gara, horrek harrokeri gabeko harrotasuna ematen digu, barkatu horrela bada.\nBai Euskal Herria saldu dugu eta horregatik ditugu 350 kide kartzelan. Euskal Herria saldu dugulako izan ditugu kartzelan gure zuzendaritza politiko guztietako kideak, baita herrietako militanteak ere.\nHamaika kontraesan izan ditugu bidean eta izango ditugu. Nork ez ditu kontraesanak bere eguneroko bizitzan? Normalean iraultzaileenak izaten dira kontraesan gehien dutenak, esaten dutena egitea oso konplikatua delako. Noski, esaten duguna eta egiten dugunaren arteko distantzia pertsona eta mugimendu gisa ahal bezain txikia izatea izan behar da iraultzaile ororen helburua.\nNi neu oso pozik nago Ezker Abertzalean egiten ari garen prozesuan. Zintzoa eta parte hartzailea izaten ari da. Milaka pertsonak erabaki dugu zer egin eta zer izan nahi dugun. Saiatuko gara, gogotik saiatu ere. Gure konpromisoa hori delako, saiatzea. Nahi duena etor dadila eta ez duenak nahi bere lekutik egin beza, nahi badu. Bestela, mistela.\nMalen 2017-01-26 10:31\nBi hitz, soilik, bota dituzunen harira. Nola esplika dezakezu 350 kartzelatu horiek, orain dela gutxi arte Ezker Abertzalearen estrategiaren erruz, legalitate espainola ez onartzera behartuak izatea, ergo kartzela zuloan egotera kondenatuak, eta orain, bat-batean, mirari zerutiar bat dela medio, legalitate hori bera onartu behar dutela aitortzea, haiek Segurako akordioa sinatzen dutelarik? Kontraesan hutsa deritzozu horri? Ala alimaleko hankasartze larri eta barkaezina? Edota esplika diezagukezu zer kontraesan mota den jendeari sufriaraztea ondo dagoela esatetik -ez dut neronik esaten, Ezker Abertzaleak sinatu eta bataiatu zuen Oldartzen ponentzian argiro jarria dago- gaizki dagoela esaterakoa? Jendearen biziarekin jostatzea kontraesan bat ote? Zilegia ote da “legalitaterik ez duk onartu behar, ustel hadi kartzelan”, eta bat-batean “onar ezak legalitatea eskuak garbi ditzagun” esatea… Ez dakit, kontraesan ideologikoak onargarriak dira, baina kontraesan errotikakoak ez.\nZeren orduan, eta hori da nik uste Mikel Aralarkok adierazi nahi duena, arrazoia ematen ari zarete urtetan barrena zuek orain esaten ari zaretena errepikatu dizuetenei. Alegia, beste batzuen bideak izan dira zuek gaur aitortzen dituzuenak.\nHorrenbestez, iraingarria zaigu bestela pentsatzen genuenoi, urtetan zehar umiliatu eta mesprerxatu ondotik, gaur aintzako hartzea. Esan nahi baita, español, fatxa eta beste hainbeste irain aditu behar izan ditugu helburu jakin batzuk lortzeko legalitatea onartzea ezinbestekoa zela aldarrikatzen genuenoi, hiru errealitate juridikoen abiadura desberdindu hori defenditu genuenoi, edota Ortega libratu ondoko egunean Egin-eko titularra zen ‘Ortega vuelve a la cárcel’ deitoratu genuenoi. Beste hainbat adibide jar ditzaket, eta denetan Ezker Abertzalearen indarrak zanpatzen zuen gure iritzia, esanez gu ginela oker geundenak, Espainiaren morroi ginela. Hamaika entzun behar izan ditugu. Etq orain gainera aditu behar dugu, guk gure printzipio bakar bat ere aldatu ez dugunean eta koherentzia erabatekoa mantendu dugunean, batzuren boza esanez kontraesanak denok ditugula eta prozesu zintzo eta jatorra dela. Noiz eta hori 2011. urtean -urtero bezala- ere saldu zigutenean. Ez gara atzo jaioak, eta printzipio batzuk ditugu. Kontraesantxo horiekin ez etorri orain, gaur jaioak bazinate bezala. Koherentzia inportantea da bizitzan, baina politikan are gehiago.\nBentazar 2017-01-26 07:44\nNik uste dut Mikel Aralarkoak kritika oso zehatza egin duela eta ezker abertzalearen kontraesanak aztertu dituela oso tentu handiz. Hori ez da kritika apurtzailea, baizik eta egitasmo politiko baten barrenminak azalean uzen dituen kritika.\nEzker abertzalea beti modu bikoitzean jokatu du; egia da (eta ezker abertzalearen borroka politiko-militarraren adierazgarri da hori) ezker abertzaleko 350 preso dira gartzelan baina modu berean ezker abertzaleko burukideek ituna egin zuen fiskaliarekin ETAkoak zirela onartuz gartzelarik ez ikutzeko. Batzutan errebelatu eta besteetan makurtu, marxismoaren teoriak erakusten duen bezala.\nEne Ibai, kontraesan asko edukitzea oso iraultzailea zarelaren adierazgarri izatea oso polita izan liteke eta beste ikuspegi batetik kriston aurpegi gogorrekoa zeren eta orain defenditzen direnak orain dela hogei urte defenditu izan balira bidean ez litzateke egongo hainbeste erahildako eta hainbeste preso irtertzeko esperantzarik gabe.\nMikel Aralarkoaren esanak enpirikoak dira eta ezin dira ukatu printzipio sakratu eta abstraktu batzuen izenean, iraultzaileak gara, eta abar esanez.\nEzker abertzaleak aurrera bota duen prozesua burutik beherakoa da eta gero eta jende gutxiago parte hartu du, Sorturi begira bagara behintzat. Bertikalismoa eta zentralismo demokratikoa garai leninisten motxila pixua nabari da horretan.\nZe pena dugun ez dugulako Euskal Herrian ezker abertzale demokratikorik eta etikorik (erahiltzea gaizki egon denaren etikarena esan nahi dut, etika iraultzaileak erahiltzea permititzen baitu).


Amuriza: �Euskara batuak beste kriterioetara joan behar du� - GARA\nAmuriza: �Euskara batuak beste kriterioetara joan behar du�\n«Osoa, lehiakorra, nazionala euskara batuaren bigarren jaiotza» Lanku argitaletxeak kaleratu duen saiakeran euskara batuaren irizpide aldaketaren beharra defendatzen du. Izan ere, euskara hizkuntza lehiakorra bihurtzeko premia ikusten du bertsolari eta idazleak.\nXabier Amuriza bertsolari beterano eta idazleak euskarari anttzeman dizkion hainbat hutsune eta premia jaso ditu bere saiakera berrian. Bertan, «soluzio txikiak» eskaintzen ditu euskararekin eguneroko lanean dabiltzan ororentzat.\nBere bizitzan zehar gure hizkuntzarekin hainbat arazo izan ondoren, hausnarketa ugari egin eta saiakera hau argitaratu du bertan hainbat behar bilduz.\n«Hizkuntzaren egitura nagusietako bat erlatiboa da. Sorkuntza literarioan funtsezkoena» zioen Amurizak, eta «euskaraz oraindik erlatiboaren zati handi bat airean daukagu, itzulinguru arbitrarioz eta, sarritan, okertzailez baliatzen garela». Adibide gisa erlatibo murrizgarria aipatu zuen, euskal gramatikaren barruan ez baitu tokirik.\nLiburua hiru zati handitan banatzen da; batean erlatiboaren kasu zabal eta anitza jasotzen du eta «soluzio osoa eskaintzen da». Hurrengo zatiak, «arazo sintaktiko larri batzuk» jasotzen ditu, hala nola aposizioen komunztadura, perpausen ordena eta abar. Aditzari atal berezia egin dio Amurizak: «Aditzaren fantasia heroikoa». Bertan soluzioak baino, planteamendu bat azaltzen du; izan ere, «aditzaren kasuan, arazoaren alderik larriena da oso soluzio zaila daukala. Niretzat, oraingoz, ezinezkoa». Horren harira, gure aditz trinkoen inguruko beharrak azaldu zituen. Beraren ustez, «aditz trinkoak errekuperatu egin behar dira eta bide hartarantz egin behar dugu», eta gero eta aditz trinko gutxiago gelditzen zaizkigula nabarmendu zuen. Horren inguruan, itzultzaile eta bikoizketariek sarri izaten dituzten arazoak deskribatu zituen egileak; filmetako elkarrizketetan hainbat arazo izaten baitituzte aditz trinkoen faltagatik. Horiek horrela, bere lanetan aditz trinkoen defentsa sutsua egiten du «hizkuntza konpetitiboa» nahi baitu.\nAzken zatia lexikoari buruzkoa da. «Lexikoan oraindik nabarmenegi dabilen kaosaren deskribapena» egiten du egileak. Izan ere, bere ustez, hiztegiek daramaten bidea ez da egokia. Beste hizkuntza batzuetatik hautaketa eginez, hitz batzuk onartzen dira besteak bazterrean uzten diren bitartean. «Beste hizkuntzekin konpartituak ditugun hitz gehiago behar ditugu». Egilearen ustez, euskara ezingo da gainerako hizkuntzekin lehiatu ez badie besteen irizpide berdinei jarraitzen; «euskara batuak beste kriterio batzuetara joan behar du». Gauzak erraz esateko tresna bat nahi duela defendatu zuen, «mila buruhauste eduki gabe».


Garazi Ugalde | 31 eskutik\nArtxiboa gaika: Garazi Ugalde\n2016/06/20 · 07:00\nKitxua eta euskara\nAspaldiko itzulpen bat berreskuratu nahi genuke gaurkoan: Jose Maria Arguedas idazle perutarraren Pongoq mosqoynin edo Pongoren ametsa, 1991n Pamielak Jose Manuel Bujandaren itzulpenean argitaratua. Arguedasek hirurogeiko hamarkadan idatzitako zenbait testu biltzen dituen bilduma da, jatorrian gaztelaniaz zein kitxuaz idatzitako testuek osatua. Bertan aurkituko ditu irakurleak Tupac Amaru gure aita sortzaileari abesti-ereserkia; Guayasamin, Jet-i oda eta Doktore batzuri deia poemak; Pongoren ametsa ipuina eta Kubari poema. Testu gehienak lehenago ere han eta hemen –batik bat aldizkarietan– argitaratuak izan arren, euskaraz ezagutzen dugun bilduma 1976an atera omen zen Kuban, kitxuaz eta gaztelaniaz. Edizio huraxe izango zuen ziurrenik esku artean Jose Manuel Bujandak itzulpena egiteko, eta berezia izango zen lanaren emaitza: kitxuaz eta euskaraz ezker-eskuin ele bitan emandako liburu bat.\nJose Maria Arguedas (Andahuaylas, 1911- Lima, 1969), zuria izan arren, San Juan de Lucanako indioek hezi zuten eta, bederatzi urte egin zituen arte, kitxuaz baino ez zuen hitz egiten. Gaztelaniaz egin zituen ikasketak gero, eta Limako Unibertsitatean kitxua hizkuntza eta literaturako irakasle izan zen. Andeetako errealitatea islatu zuen bere literaturan, aparteko bi mundu: zuriena bata, indiarrena bestea. Gaztelaniaz zein kitxuaz idatzi zuen, baina batez ere gaztelaniaz eman zien ahotsa indioei bere literaturan. Salbuespentzat har daiteke aipagai dugun Pongoren ametsa. Haren obra nagusien artean dira, besteak beste, Yawar Fiesta (1940), Los ríos profundos (1958), El sexto (1961) edo Todas las sangres (1964), baina Pongoren ametsa baino ez dugu irakurtzerik gaur gaurkoz euskaraz (Nahi duenak eskura du sarean, Armiarmaren “euskarari ekarriak” atalean).\nHauxe dio kritikariak liburuaz laurogeita hamarreko hamarkadaren hasieran: «Pongoren Ametsa ez da liburu bateratu bat, ez duela nobela edo osotoro pentsatutako poema liburu baten orokortasuna gordetzen alegia, ez, poema, kantu eta ipuin batez osaturiko liburua da ordea, hala ere gaiak ematen dio liburuari osotasuna: ketxuar jendea eta beren suntsiduraren aurrean sortu jarrera. (…) Borroka literatura edo lekukotasunarena. Ez da hau liburu handi bat, ez da obra borobil bat, poema xume, ereserki eta ipuin batez osatutako liburua da (…)». (Arguedasen ametskaiztoa, Juanjo Olasagarre / Argia, 1992-03-29)\nLiburu horixe da kitxua literaturaren ordezkari bakarretako bat euskaraz; ez bakarra, ordea. Joseba Sarrionandiak euskarara ekarri dituen ahozko tradizioko poema anonimoen artean ere ba omen da kitxuatik datorrenik. Aiora Jakak (2012) Atahualparen heriotzaz aipatzen du horien artean, Hezurrezko xirulak (1991) liburuan argitaratua eta Jorge Zalamearen Poesia ignorada y olvidada (1965) antologia zubi-testu gisa hartuta egina. Eta, nork daki, izango da akaso besteren bat ere oharkabean gure artean.\nKitxuaz ere irakur daiteke jatorrian euskaraz sortutako literatur lan bat: 2013an argitaratu zen kitxuaz Linguae vasconum primitiae, Euskararen Nazioarteko Egunaren harira, obraren katalanerako, galegorako, errumanierarako eta txinerarako bertsioekin batera. Euskarazko lehen liburua kitxuaz irakur daitekeela esan dezakegu orain, baina itzulpen horren balioa ez da maila sinbolikotik askoz ere haragokoa. Maria Colera itzultzaileak aipamena egin zion itzulpen horri Elearazi blogean eman zuen elkarrizketan:\nAzkenean, literatura elkarrizketarako bide bat da eta ez dakit zer elkarrizketa sor daitekeen kitxua-komunitatearen eta euskal komunitatearen artean LVPren bidez. Iruditzen zait baditugula beste testu askoz premiazkoagoak, beste hizkuntza batzuetan gure ikuskera zabaltzeko askoz pertinenteagoak direnak. LVPk bere garaiari erantzuten dio eta ez dut uste, gaur egun, beste kulturekiko zubiak eraikitzeko tresnarik egokiena denik. Ez ditut imajinatzen kitxua-hiztunak liburu horri buruz eztabaidatzen gaur egun, liburua eskuragarri izanda ere. Eta, azken finean, literatura bitarteko bat da galderak egiteko (Colera, 2014, Elearazi).\nEuskararen eta kitxuaren arteko hartu-emanak agerian uzten du kanporako itzulpenak etxetik bertatik sustatzean bultzatu nahi dugun ereduaren auzia. Kasu egiteko gaia da, bai behintzat itzulpenak kulturen, jendeen eta hizkuntzen arteko elkarrizketa sortzea badu helburu eta sinbolismo hutsean erori nahi ez badugu. Hortxe, bada, irakurketarako eta hausnarketarako gonbita.\nArguedas, J.M. (1965) El sueño del pongo, Ediciones Salqantay, Lima.\nArguedas, J.M. (1983) Pongoq mosqoynin (Qatqa runapa willakusqan). El sueño del pongo (cuento quechua), Obras Completas I, Editorial Horizonte, Lima.\nJaka, A. (2012) Itzulpenari buruzko gogoeta eta itzulpen-praktika Joseba Sarrionandiaren lanetan, Iker 28, EHU & Euskaltzaindia, Bilbao.\n2016/05/20 · 07:20\n2016/04/22 · 07:00